
 诇诪转讘讬讬砖 诪讗讞专讬诐 讜讛讬讻讗 诪谞讞 诇讛讜 讗诪专 专讘讬 讬爪讞拽 讘诪拽讜诐 转驻讬诇讬谉 砖谞讗诪专 {讬砖注讬讛 住讗-讙} 诇砖讜诐 诇讗讘讬诇讬 爪讬讜谉 诇转转 诇讛诐 驻讗专 转讞转 讗驻专: 专讞讜讘 转讬讘讛 讜砖拽讬诐 讗驻专 讗驻专 拽讘讜专讛 讜诪讜专讬讛 住讬诪谉: 诇诪讛 讬讜爪讗讬谉 诇专讞讜讘 专' 讞讬讬讗 讘专 讗讘讗 讗诪专 诇讜诪专 讝注拽谞讜 讘爪谞注讗 讜诇讗 谞注谞讬谞讜 谞讘讝讛 注爪诪谞讜 讘驻专讛住讬讗 专讬砖 诇拽讬砖 讗诪专 讙诇讬谞讜 讙诇讜转讬谞讜 诪讻驻专转 注诇讬谞讜 诪讗讬 讘讬谞讬讬讛讜 讗讬讻讗 讘讬谞讬讬讛讜 讚讙诇讬 诪讘讬 讻谞讬砖转讗 诇讘讬 讻谞讬砖转讗 讜诇诪讛 诪讜爪讬讗讬谉 讗转 讛转讬讘讛 诇专讞讜讘讛 砖诇 注讬专 讗诪专 专' 讬讛讜砖注 讘谉 诇讜讬 诇讜诪专 讻诇讬 爪谞讜注 讛讬讛 诇谞讜 讜谞转讘讝讛 讘注讜讜谞讬谞讜 讜诇诪讛 诪转讻住讬谉 讘砖拽讬诐 讗诪专 专' 讞讬讬讗 讘专 讗讘讗 诇讜诪专 讛专讬 讗谞讜 讞砖讜讘讬谉 讻讘讛诪讛 讜诇诪讛 谞讜转谞讬谉 讗驻专 诪拽诇讛 注诇 讙讘讬 转讬讘讛 讗诪专 专讘讬 讬讛讜讚讛 讘谉 驻讝讬 讻诇讜诪专 {转讛讬诇讬诐 爪讗-讟讜} 注诪讜 讗谞讻讬 讘爪专讛 专讬砖 诇拽讬砖 讗诪专 {讬砖注讬讛 住讙-讟} 讘讻诇 爪专转诐 诇讜 爪专 讗诪专 专' 讝讬专讗 诪专讬砖 讻讬 讛讜讛 讞讝讬谞讗 诇讛讜 诇专讘谞谉 讚讬讛讘讬 讗驻专 诪拽诇讛 注诇 讙讘讬 转讬讘讛 诪讝讚注讝注 诇讬 讻讜诇讬讛 讙讜驻讗讬 讜诇诪讛 谞讜转谞讬谉 讗驻专 讘专讗砖 讻诇 讗讞讚 讜讗讞讚 驻诇讬讙讬 讘讛 专' 诇讜讬 讘专 讞诪讗 讜专' 讞谞讬谞讗 讞讚 讗诪专 讛专讬 讗谞讜 讞砖讜讘讬谉 诇驻谞讬讱 讻讗驻专 讜讞讚 讗诪专 讻讚讬 砖讬讝讻讜专 诇谞讜 讗驻专讜 砖诇 讬爪讞拽 诪讗讬 讘讬谞讬讬讛讜 讗讬讻讗 讘讬谞讬讬讛讜 注驻专 住转诐 诇诪讛 讬讜爪讗讬谉 诇讘讬转 讛拽讘专讜转 驻诇讬讙讬 讘讛 专' 诇讜讬 讘专 讞诪讗 讜专' 讞谞讬谞讗 讞讚 讗诪专 讛专讬 讗谞讜 讞砖讜讘讬谉 诇驻谞讬讱 讻诪转讬诐 讜讞讚 讗诪专 讻讚讬 砖讬讘拽砖讜 注诇讬谞讜 诪转讬诐 专讞诪讬诐 诪讗讬 讘讬谞讬讬讛讜 讗讬讻讗 讘讬谞讬讬讛讜 拽讘专讬 注讻讜''诐 诪讗讬 {讚讘专讬 讛讬诪讬诐 讘 讙-讗} 讛专 讛诪讜专讬讛 驻诇讬讙讬 讘讛 专' 诇讜讬 讘专 讞诪讗 讜专' 讞谞讬谞讗 讞讚 讗诪专 讛专 砖讬爪讗 诪诪谞讜 讛讜专讗讛 诇讬砖专讗诇 讜讞讚 讗诪专 讛专 砖讬爪讗 诪诪谞讜 诪讜专讗 诇注讜讘讚讬 讻讜讻讘讬诐: 讛讝拽谉 砖讘讛谉 讗讜诪专 诇驻谞讬讛谉 讚讘专讬 讻讘讜砖讬谉: 转''专 讗诐 讬砖 讝拽谉 讗讜诪专 讝拽谉 讜讗诐 诇讗讜 讗讜诪专 讞讻诐 讜讗诐 诇讗讜 讗讜诪专 讗讚诐 砖诇 爪讜专讛 讗讟讜 讝拽谉 讚拽讗诪专讬 讗祝 注诇 讙讘 讚诇讗讜 讞讻诐 讛讜讗 讗诪专 讗讘讬讬 讛讻讬 拽讗诪专 讗诐 讬砖 讝拽谉 讜讛讜讗 讞讻诐 讗讜诪专 讝拽谉 讜讛讜讗 讞讻诐 讜讗诐 诇讗讜 讗讜诪专 讞讻诐 讜讗诐 诇讗讜 讗讜诪专 讗讚诐 砖诇 爪讜专讛 讗讞讬谞讜 诇讗 砖拽 讜转注谞讬转 讙讜专诪讬诐 讗诇讗 转砖讜讘讛 讜诪注砖讬诐 讟讜讘讬诐 讙讜专诪讬诐 砖讻谉 诪爪讬谞讜 讘讗谞砖讬 谞讬谞讜讛 砖诇讗 谞讗诪专 讘讛诐 讜讬专讗 讛讗诇讛讬诐 讗转 砖拽诐 讜讗转 转注谞讬转诐 讗诇讗 {讬讜谞讛 讙-讬} 讜讬专讗 讛讗诇讛讬诐 讗转 诪注砖讬讛诐 讻讬 砖讘讜 诪讚专讻诐 讛专注讛 {讬讜谞讛 讙-讞} 讜讬转讻住讜 砖拽讬诐 讛讗讚诐 讜讛讘讛诪讛 诪讗讬 讛讜讜 注讘讚讬 讗住专讗 讛讘讛诪讜转 诇讞讜讚 讜讗转 讛讜讜诇讚讜转 诇讞讜讚 讗诪专讜 诇驻谞讬讜 专讘讜谞讜 砖诇 注讜诇诐 讗诐 讗讬谉 讗转讛 诪专讞诐 注诇讬谞讜 讗讬谉 讗谞讜 诪专讞诪讬诐 注诇 讗诇讜 {讬讜谞讛 讙-讞} 讜讬拽专讗讜 讗诇 讗诇讛讬诐 讘讞讝拽讛 诪讗讬 讗诪讜专 讗诪专讜 诇驻谞讬讜 专讘讜谞讜 砖诇 注讜诇诐 注诇讜讘 讜砖讗讬谞讜 注诇讜讘 爪讚讬拽 讜专砖注 诪讬 谞讚讞讛 诪驻谞讬 诪讬 {讬讜谞讛 讙-讞} 讜讬砖讜讘讜 讗讬砖 诪讚专讻讜 讛专注讛 讜诪谉 讛讞诪住 讗砖专 讘讻驻讬讛诐 诪讗讬 讜诪谉 讛讞诪住 讗砖专 讘讻驻讬讛诐 讗诪专 砖诪讜讗诇 讗驻讬诇讜 讙讝诇 诪专讬砖 讜讘谞讗讜 讘讘讬专讛 诪拽注拽注 讻诇 讛讘讬专讛 讻讜诇讛 讜诪讞讝讬专 诪专讬砖 诇讘注诇讬讜 讗诪专 专讘 讗讚讗 讘专 讗讛讘讛 讗讚诐 砖讬砖 讘讬讚讜 注讘讬专讛 讜诪转讜讚讛 讜讗讬谞讜 讞讜讝专 讘讛 诇诪讛 讛讜讗 讚讜诪讛 诇讗讚诐 砖转讜驻住 砖专抓 讘讬讚讜 砖讗驻讬' 讟讜讘诇 讘讻诇 诪讬诪讜转 砖讘注讜诇诐 诇讗 注诇转讛 诇讜 讟讘讬诇讛 讝专拽讜 诪讬讚讜 讻讬讜谉 砖讟讘诇 讘讗专讘注讬诐 住讗讛 诪讬讚 注诇转讛 诇讜 讟讘讬诇讛 砖谞讗诪专 {诪砖诇讬 讻讞-讬讙} 讜诪讜讚讛 讜注讜讝讘 讬专讜讞诐 讜讗讜诪专 {讗讬讻讛 讙-诪讗} 谞砖讗 诇讘讘讬谞讜 讗诇 讻驻讬诐 讗诇 讗诇 讘砖诪讬诐: 注诪讚讜 讘转驻诇讛 诪讜专讬讚讬谉 诇驻谞讬 讛转讬讘讛 讝拽谉 讻讜': 转谞讜 专讘谞谉 注诪讚讜 讘转驻诇讛 讗注''驻 砖讬砖 砖诐 讝拽谉 讜讞讻诐 讗讬谉 诪讜专讬讚讬谉 诇驻谞讬 讛转讬讘讛 讗诇讗 讗讚诐 讛专讙讬诇 (讗讬讝讛讜 专讙讬诇) 专' 讬讛讜讚讛 讗讜诪专 诪讟讜驻诇 讜讗讬谉 诇讜 讜讬砖 诇讜 讬讙讬注讛 讘砖讚讛 讜讘讬转讜 专讬拽诐 讜驻专拽讜 谞讗讛 讜砖驻诇 讘专讱 讜诪专讜爪讛 诇注诐 讜讬砖 诇讜 谞注讬诪讛 讜拽讜诇讜 注专讘 讜讘拽讬 诇拽专讜转 讘转讜专讛 讜讘谞讘讬讗讬诐 讜讘讻转讜讘讬诐 讜诇砖谞讜转 讘诪讚专砖 讘讛诇讻讜转 讜讘讗讙讚讜转 讜讘拽讬 讘讻诇 讛讘专讻讜转 讻讜诇谉 讜讬讛讘讜 讘讬讛 专讘谞谉 注讬谞讬讬讛讜 讘专' 讬爪讞拽 讘专 讗诪讬 

 诇诪转讘讬讬砖 诪讗讞专讬诐. 讚讗讬讻讗 注讙诪转 谞驻砖 讟驻讬 讜诪砖讜诐 讞砖讬讘讜转诐 讛诐 诪转讘讬讬砖讬诐 诪讗讞专讬诐 讗讘诇 砖讗专 讘谞讬 讗讚诐 讚诇讗 讞砖讬讘讬 诇讗 诪转讘讬讬砖讬 讘谞转讬谞转 讗讞专讬诐 讜住讙讬 诇讛讜 讘谞转讬谞转 注爪诪谉: 驻讗专 转讞转 讗驻专. 砖''诪 讘诪拽讜诐 转驻讬诇讬谉 讚讻转讬讘 讘讛讜 (讬讞讝拽讗诇 讻讚) 驻讗专讱 讞讘讜砖 注诇讬讱 讜讗诪专讬谞谉 (讘专讻讜转 讚祝 讬讗.) 讗诇讜 转驻讬诇讬谉 讜诪转专讙诪讬谞谉 谞诪讬 讟讜讟驻转讱 讛讜讬讬谉 注诇讱 讜讛讬讻讗 诪谞讬讞讬谉 转驻讬诇讬谉 讘诪拽讜诐 砖诪讜讞讜 砖诇 转讬谞讜拽 专讜驻祝: 讘爪讬谞注讗. 讘讘讬转 讛讻谞住转: 讙诇讬谞讜. 砖讬爪讗谞讜 诪讻谞讬住转谞讜: 讙诇讜转讬谞讜. 转讛讗 诪讻驻专转 注诇讬谞讜: 讚讙诇讜 诪讘讬 讻谞讬砖转讗 诇讘讬 讻谞讬砖转讗 讗讞专讬转讗. 讙诇讜转 讗讬讻讗 驻专讛住讬讗 诇讬讻讗: 谞转讘讝讛 讘注讜讜谞讬谞讜. 讜讬讚讜讬: [讜诇诪讛 诪转讻住讬谉]. 讞讜讙专讜转 砖拽讬谉 转谞讬谞谉 讘讬专讜砖诇诪讬 砖讛讬讜 讞讜讙专讜转 砖拽讬谉 讜讬讜爪讗讬谉 诇讘讬转 讛拽讘专讜转 讜转讜拽注讬谉 讘拽专谞讜转 讜讘注讬 诇讬讛 诪讬讘注讬讗 砖拽讬谉 诇诪讛 讜讘讬转 讛拽讘专讜转 诇诪讛 讜转拽讬注转 砖讜驻专 诇诪讛: 讻讘讛诪讛. 讚诪砖注专 讘讛诪讛 谞讬谞讛讜 诪谞讜爪讛 砖诇 注讝讬诐: 注驻专 住转诐. 砖讗讬谞讜 讗驻专 诪拽诇讛 讝讻讬专转 讗驻专讜 砖诇 讬爪讞拽 诇讬讻讗 住转诐 诇讗 讙专住讬谞谉 讗诇讗 讗讬讻讗 讘讬谞讬讬讛讜 注驻专: 拽讘专讬 注讻讜''诐. 讘诪拽讜诐 砖讗讬谉 拽讘专讬 讬砖专讗诇 诇讘拽砖 专讞诪讬诐 讗驻讬' 注诇 注爪诪谉 诇讬讻讗 讻诇 砖讻谉 注诇讬谞讜: 诪讗讬 讛专 讛诪讜专讬讛 讜讻讜'. 讗讬讬讚讬 讚讗讬讬专讬 讘驻诇讜讙转讗 讚专讘讬 诇讜讬 讜专''讞 转谞讗 谞诪讬 讛讗 驻诇讜讙转讗 诪讗讬 讛专 诪讜专讬讛 讚讗讘专讛诐 拽专讗 诇诪拽讜诐 讛注拽讬讚讛 讛专 讬专讗讛 讜讻转讬讘 (讘专讗砖讬转 讻讘) 讗诇 讗专抓 讛诪讜专讬讛: 讞讚 讗诪专 讛专 砖讬爪讗 讛讜专讗讛. 转讜专讛 诇讬砖专讗诇 讻讬 诪爪讬讜谉 转爪讗 转讜专讛 (讬砖注讬讛 讘) 讬讜专讜 诪砖驻讟讬讱 诇讬注拽讘 (讚讘专讬诐 诇讙) 讜诇砖讻转 讛讙讝讬转 砖讘讛 注诪讚讜 讛谞讘讬讗讬诐 讛诪讜讻讬讞讬诐 诇讬砖专讗诇: 诪讜专讗 诇注讜讘讚讬 讻讜讻讘讬诐. 砖砖讜诪注讬谉 讙讚讜诇讜转 讬砖专讗诇 讜讬专讜砖诇讬诐 讜诪转驻讞讚讬诐 注诇讬讛诐 砖诪注转讬 诇讬砖谞讗 讗讞专讬谞讗 讛专 讛诪讜专讬讛 讛专 住讬谞讬 诪讜专讗 诇注讜讘讚讬 讻讜讻讘讬诐 讘诪转谉 转讜专讛 讚讻转讬讘 (转讛诇讬诐 注讜) 讗专抓 讬专讗讛 讜砖拽讟讛: 讗注''讙 讚诇讗讜 讞讻诐. 讗诇讗 注诐 讛讗专抓 讘转诪讬讛讛 讛讗 讜讚讗讬 讞讻诐 注讚讬祝: 讗诐 讬砖 讝拽谉 讜讛讜讗 讞讻诐. 讗讜诪专 讝拽谉 讜讛讜讗 讞讻诐: 讗讚诐 砖诇 爪讜专讛. 讘注诇 拽讜诪讛 砖讬砖诪注讜 讜讬拽讘诇讜 讚讘专讬讜 诇讛诪专讬讱 讗转 讛诇讘: 诪讗讬 讗诪讜专. 讗谞砖讬 谞讬谞讜讛 讚讻转讬讘 讘讞讝拽讛 讚诪砖诪注 讘讻讞 讜谞讬爪讜讞 讚讬谉: 诪讬 谞讚讞讛 诪驻谞讬 诪讬. 讛讜讬 讗讜诪专 爪讚讬拽 诪驻谞讬 专砖注: 讗诐 讗讬谉 讗转讛 诪专讞诐 讻讜'. 讻诇讜诪专 讻砖诐 砖讗转讛 讗讜诪专 诇专讞诐 注诇 讗诇讜 讚讻转讬讘 (转讛诇讬诐 拽诪讛) 讜专讞诪讬讜 注诇 讻诇 诪注砖讬讜 讻谉 转专讞诐 注诇讬谞讜: 诪专讬砖. 拽讜专讛: 讘讬专讛. 诪讙讚诇: 砖讬砖 讘讬讚讜 注讘讬专讛. 讙讝诇: 讜讗讬谞讜 讞讜讝专 讘讜. 诇砖诇诐 讗转 讛讙讝诇 诇诪讛 讛讜讗 讚讜诪讛 讜讻讜': 谞砖讗 诇讘讘谞讜 讗诇 讻驻讬诐. 注诐 讛讻驻讬诐 爪专讬讱 诇讬砖讗 讛诇讘 诇砖诪讬诐 讻诇讜诪专 砖讬讞讝讜专 诪拽诇拽讜诇讜: 诪讟讜驻诇 讜讗讬谉 诇讜. 讬砖 诇讜 讟驻诇讬诐 讜讗讬谉 诇讜 讘诪讛 诇讛转驻专谞住 砖诇讘讜 讚讜讗讙 注诇讬讜 [讜讛讜讗 爪专讬讱 诇拽专讜转 诪拽讬专讜转 诇讘讜 注诇讬讛谉]: 讜讬砖 诇讜 讬讙讬注讛. 砖诪转讻讜讬谉 讬讜转专 讘转驻诇转 讛讙砖诪讬诐: 讜驻专拽讜 谞讗讛. 诪驻专砖 诇拽诪谉: 讜砖驻诇 讘专讱. 注谞讬讜: 讜诪专讜爪讛 诇注诐. 谞讜讞 诇讘专讬讜转 讜诪住讻讬诪讬谉 诇转驻诇转讜: 谞注讬诪讛. 讘住讜诪讬 拽诇讗 砖诪讜砖讱 讛诇讘: 讜专讙讬诇 诇拽专讜转 讻讜'. 砖讬讛讜 讛驻住讜拽讬诐 砖诇 转驻诇讛 住讚讜专讬谉 讘驻讬讜: 

转讜住驻讜转



 讘诪拽讜诐 转驻讬诇讬谉. 驻讬专讜砖 诇转转 讛讗驻专 讘诪拽讜诐 讛驻讗专 讚讗讬诇讜 讛转驻讬诇讬谉 谞拽专讗讜 驻讗专 讻讚讻转讬讘 诇砖讜诐 诇讗讘讬诇讬 爪讬讜谉 诇转转 诇讛诐 驻讗专 讜讙讜': 讗讬讻讗 讘讬谞讬讬讛讜 讚讙诇讜 诪讘讬 讻谞讬砖转讗 诇讘讬 讻谞讬砖转讗. 驻讬专讜砖 诇诪''讚 诪砖讜诐 讙诇讜转 讗讬讻讗 讜诇诪''讚 诪砖讬诐 驻专讛住讬讗 诇讬讻讗 讚讛讗 讘讬 讻谞讬砖转讗 讛讜讬 讻诪讜 讘爪谞注讗: 讗驻专 诪拽诇讛. 驻讬专讜砖 讗讜转讜 讗驻专 讛讜讛 诪讚讘专 讛谞砖专祝 诪注爪诪讜转 讗讚诐 讻讚讬 诇讝讻讜专 注拽讬讚转 讬爪讞拽 讚讗诇诪诇讗 砖诇讗 讛讬讛 讘讗 讗诇讗 讻讚讬 诇讜诪专 砖讛专讬 讗谞讜 诇驻谞讬讱 讻讗驻专 讻诪讜 讻谉 诪讛谞讬 注驻专 住转诐 讜讛讬讬谞讜 驻讬专讜砖 讗讬讻讗 讘讬谞讬讬讛讜 注驻专 住转诐: 讬讜爪讗讬谉 诇讘讬转 讛拽讘专讜转. 诪讻讗谉 谞讜讛讙讬谉 讘讻诇 诪拽讜诐 诇讬诇讱 诇讘讬转 讛拽讘专讜转 讘讟' 讘讗讘 砖讛专讬 讟''讘 讛讜讬 转注谞讬转 爪讘讜专 讻诪讜 砖讛讬讜 注讜砖讬谉 诪驻谞讬 讛讙砖诪讬诐: 讛专 砖讬爪讗讛 诪诪谞讜 讛讜专讗讛 诇讬砖专讗诇. 讬''诪 讚讝讛 讬专讜砖诇诐 砖谞拽专讗 注诇 砖诐 讗讘专讛诐 砖拽专讗讜讛讜 讛专 讛' 讬专讗讛 (讘专讗砖讬转 讻讘) 讜讛注讬专 讛讬讛 谞拽专讗 讻讘专 砖诇诐 讻讚讻转讬讘 (砖诐 讬讚) 讜诪诇讻讬 爪讚拽 诪诇讱 砖诇诐 讜谞拽专讗 讬专讜砖诇诐 注诇 砖诐 讬专讗讛 讜注诇 砖诐 砖诇诐 诇讻讱 讗讬谉 讗谞讜 谞讜转谞讬谉 讬讜''讚 讘讬专讜砖诇诐 讘讬谉 诇诪''讚 诇诪''诐 注诇 砖诐 砖诇诐 讜讛讛专 谞拽专讗 诪讜专讬讛 注诇 砖诐 转讜专讛 讻讚讻转讬讘 (讬砖注讬讛 讘) 讻讬 诪爪讬讜谉 转爪讗 转讜专讛 讜讻转讬讘 (讚讘专讬诐 诇讙) 讬讜专讜 诪砖驻讟讬讱 诇讬注拽讘 讜讛讜讗 诇砖讻转 讛讙讝讬转. 讛诪讜专讬讛 讝讛 住讬谞讬 讜谞拽专讗 诪讜专讬讛 注诇 砖诐 砖诪诪谞讜 讬爪讗 诪讜专讗 诇注讜讘讚讬 讻讜讻讘讬诐 讘诪转谉 转讜专讛 讻讚讻转讬讘 (转讛诇讬诐 注讜) 讗专抓 讬专讗讛 讜砖拽讟讛 讗讬 谞诪讬 专爪讛 诇讜诪专 讚讬专讜砖诇诐 谞拽专讗 诪讜专讬讛 注诇 砖诐 砖讬砖 诪讜专讗 诇注讜讘讚讬 讻讜讻讘讬诐 注诇 讙讚讜诇转讛 讜诪转驻讞讚讬诐: 讗讚诐 砖讬砖 诇讜 爪讜专讛. 驻讬专讜砖 讘注诇 拽讜诪讛 讻讚讬 砖讬砖诪注讜 讚讘专讬讜 讜讬拽讘诇讜 诪诪谞讜 诇讛诪专讬讱 讛诇讘 讜驻专拽讜 谞讗讛 驻讬专讜砖 讻砖注诪讚 注诇 驻专拽讜 讗驻讬诇讜 讻砖讛讬讛 讘讞讜专 讛讬讛 讘诇讗 砖诐 专注: 

专讘讬谞讜 讞谞谞讗诇

讜诇诪讛 讗讬谞讜 谞讜转谉 讛谞砖讬讗 讜讗讘 讘"讚 讛谉 讘注爪诪谉 注诇 专讗砖讬讛诐 砖讛诪转讘讬讬砖 诪谉 讗讞专讬诐 讙讚讜诇 讛讜讗 诪讛诪转讘讬讬砖 注爪诪讜. 讻诇讜诪专 讘讜砖讛 讙讚讜诇讛 讛讬讗 讻讚讬 砖讬讻讜讬谉 讻诇 诇讘讜 讜讛讬讻谉 诪讞讬转 诇讬讛 诇讗驻专 讝讛 讘专讗砖讜 讘诪拽讜诐 转驻讬诇讬谉 砖谞讗诪专 诇转转 诇讛诐 驻讗专 转讞转 讗驻专:



讬讜爪讗讬谉 诇专讞讜讘讛 讻讚讬 诇砖讘专 讛爪讘讜专 诇讘诐. 讻诇讜诪专 爪注拽谞讜 讘爪谞注讗 讜诇讗 注谞讬谞讜 谞讘讝讛 注爪诪谞讜 讘驻专讛住讬讗 讜专"诇 讗诪专 砖转讞砖讘 诇谞讜 讙诇讜转 讻讬 讛讙诇讜转 诪讻驻专转 注讜谉.



讜诇诪讛 诪讜爪讬讗讬谉 讗转 讛转讬讘讛 诇专讞讜讘讛 讗专讬讘"诇 讻诇讬 爪谞讜注 讛讬讛 诇谞讜 讜谞转讘讝讛.



谞转讬谞转 讗驻专 注诇 讙讘讬 讛转讬讘讛 诪砖讜诐 砖谞讗诪专 讘讻诇 爪专转诐 诇讜 爪专 讜诇诪讛 诪转讻住讬诐 讘砖拽讬诐 诇讜诪专 讻讬 谞讞砖讘谞讜 讻讘讛诪讛 讜讻诇 讗讞讚 谞讜转谉 讗驻专 讘专讗砖讜 诇讜诪专 讛谞讛 讗谞讜 讻讗驻专 (讗讜诇讬 讬讝讻讜专) [讜讬"讗 诇讛讝讻专] 讝讻讜转 讗驻专讜 砖诇 讬爪讞拽 (讜驻注诪讬诐) [讜讟注诐] 砖讬讜爪讗讬谉 诇讘讬转 讛拽讘专讜转 讻诇讜诪专 讛专讬 讗谞讜 讻诪转讬诐 讜讬"讗 砖讬讘拽砖讜 诪转讬诐 注诇讬谞讜 专讞诪讬诐 诪讗讬 讛专 讛诪讜专讬讛 讛专 砖讬爪讗 诪诪谞讜 讛讜专讗讛 诇讬砖专讗诇. 讜讬"讗 砖讬爪讗 诪诪谞讜 诪讜专讗 诇讗讜诪讜转:



讬专讜砖诇诪讬 讜谞讜转谞讬谉 讗驻专 讘专讗砖 谞砖讬讗. 专' 讗讘讛讜 讜专讘谞谉 讞讚 讗诪专 讞讟讗 讛谞砖讬讗 讛讙讚讜诇讛 讘诪拽讜诪讛 (讻诇 讬砖专讗诇 谞砖讗讬诐) 讞讟讗 讛爪讘讜专 谞讚讞讬转 讛讙讚讜诇讛 讜讞讚 讗诪专 诇驻讬 砖讞讟讗 讛诇诪讚 讜讛诪诇诪讚 诇驻讬讻讱 讬爪讗讜 讜讬转驻专住诪讜 注诇 砖诐 讜讛讜爪讬讗 讗转 讛驻专 诪讞讜抓 诇诪讞谞讛 砖讬讚注讜 讛讻诇 讞讟讗转讜 砖诇 讻"讙:



谞砖讗 诇讘讘谞讜 讗诇 讻驻讬诐 讗诇 讗诇 讘砖诪讬诐 谞砖讜讛 诇讘讘谞讜 诇讻祝 讬讚讬谞讜 讻砖诐 砖讻祝 讬讚讬谞讜 谞拽讬讛 讻讱 谞讬拽讛 诇讘谞讜 讜讗讞"讻 讗诇 讗诇 讘砖诪讬诐. 讙' 讚讘专讬诐 诪讘讟诇讬谉 专讜注 讙讝专讛 转驻诇讛 转砖讜讘讛 爪讚拽讛. 讜砖诇砖转谉 讘驻住讜拽 讗讞讚 谞讗诪专讜 [讚讛"讘 讝'] 讜讬讻谞注讜 注诪讬 讗砖专 谞拽专讗 砖诪讬 注诇讬讛诐 讜讬转驻诇诇讜 讜讬讘拽砖讜 驻谞讬. 讜讬转驻诇诇讜 讝讜 转驻诇讛. 讜讬讘拽砖讜 驻谞讬 讝讜 爪讚拽讛 砖谞讗' 讗谞讬 讘爪讚拽 讗讞讝讛 驻谞讬讱. 讜讬砖讜讘讜 诪讚专讻讬讛诐 讛专注讬诐 讝讜 转砖讜讘讛. 诪讛 讻转讜讘 转诪谉 讜讗谞讬 讗砖诪注 (诪谉) 讛砖诪讬诐 讜诇诪讛 讬讜爪讗讬谉 讘讬谉 讛拽讘专讜转 讗诐 谞转讞讬讬讘谞讜 专注讘 讛专讬 讗谞讜 专注讘讬诐 讜诪转注谞讬诐. 讜讗诐 谞转讞讬讬讘谞讜 讙诇讜转 讛专讬 讙诇讬谞讜 诪诪拽讜诐 诇诪拽讜诐. 讜讗诐 谞转讞讬讬讘谞讜 诪讬转讛 讛专讬 讗谞讜 讘讘讬转 讛拽讘专讜转 讻诪转讬诐 讜拽专注讜 诇讘讘讻诐 讜讗诇 讘讙讚讬讻诐 讗诐 拽专注转诐 诇讘讘讻诐 讘转砖讜讘讛 讗讬谞讻诐 拽讜专注讬谉 讘讙讚讬讻诐 注诇 讘谞讬讻诐 讻讬 讞谞讜谉 讜专讞讜诐 讛讜讗 诪讗专讬讱 讞诪讬讛:



转"专 讗诐 讬砖 砖诐 讝拽谉 讞讻诐 讗讜诪专 讝拽谉 讞讻诐 讜讗诐 诇讗讜 讗讜诪专 讗讚诐 砖诇 爪讜专讛 讗讞讬谞讜 诇讗 砖拽 讜转注谞讬转 讙讜专诪讬谉 讗诇讗 转砖讜讘讛 讜诪注"讟 讙讜专诪讬谉 砖诇讗 谞讗诪专 讘讗谞砖讬 谞讬谞讜讛 讜讬专讗 讗诇讛讬诐 讗转 砖拽诐 讜讗转 转注谞讬转诐 讗诇讗 讜讬专讗 讗诇讛讬诐 讗转 诪注砖讬讛诐 讻讬 砖讘讜 诪讚专讻诐 讛专注讛 讗驻讬诇讜 诪讬 砖讙讝诇 诪专讬砖 讜讘谞讗讜 讘讘讬专讛 讛讬讛 诪拽注拽注 讛讘讬专讛 讻讜诇讛 讜诪讞讝讬专 讛诪专讬砖 诇讘注诇讬讜:



转"专 讗讚诐 砖讬砖 讘讜 注讘讬专讛 讜诪转讜讚讛 讜讗讬谞讜 讞讜讝专 讘讜 讚讜诪讛 诇诪讬 砖讬砖 讘讬讚讜 砖专抓 砖讗驻讬诇讜 讛讜讗 讟讜讘诇 讘讻诇 诪讬诪讜转 砖讘注讜诇诐 讗讬谉 讟讛专讛 砖谞讗诪专 诪讻住讛 驻砖注讬讜 诇讗 讬爪诇讬讞 讝专拽讜 讻讬讜谉 砖讟讜讘诇 讘诪' 住讗讛 讻讜' 砖谞讗诪专 讜诪讜讚讛 讜注讜讝讘 讬专讜讞诐:



诪转谞讬' 注诪讚讜 讘转驻诇讛 诪讜专讬讚讬谉 诇驻谞讬 讛转讬讘讛 讝拽谉 讜专讙讬诇:



转"专 讗注"驻 砖讗诪专讜 讗诐 讬砖 砖诐 讝拽谉 讞讻诐 讗讬谉 诪讜专讬讚讬谉 诇驻谞讬 讛转讬讘讛 讗诇讗 专讙讬诇 专讘讬 讬讛讜讚讛 讗讜诪专 讚诇 砖讬砖 诇讜 讟祝 讜讬砖 诇讜 讬讙讬注讛 讘砖讚讛 讜讘讬转讜 专讬拽诐 诪注讘讬专讛 讜驻专拽讜 谞讗讛 砖诇讗 讬爪讗 注诇讬讜 砖诐 专注 讘讬诇讚讜转讜 砖驻诇 讘专讱 讜诪专讜爪讛 诇注诐 讜讬砖 诇讜 谞注讬诪讛 讜拽讜诇讜 注专讘 讜讘拽讬 诇拽专讜转 讘转讜专讛 讜讘谞讘讬讗讬诐 讜讘讻转讜讘讬诐 讜诇砖谞讜转 讘诪讚专砖 讘转诇诪讜讚 讘讛诇讻讜转 讜讘讗讙讚讜转 讜讘拽讬 讘讻诇 讛讘专讻讜转 讻讜诇谉.



讬讛讘讬 讘讬讛 专讘谞谉 注讬谞讬讬讛讜 讘专' 讬爪讞拽 讘专 讗诪讬:





专讘讬谞讜 讙专砖讜诐

讛专讬 讗谞讜 讞砖讜讘讬谉 诇驻谞讬讜 讻讘讛诪讛 砖讛专讬 诇讜讘砖讬谉 砖拽 砖讛谉 砖诇 砖讬注专 讘讛诪讛:



讗"讘 注驻专 住转诐 诇诪"讚 讛专讬 讗谞讜 讞砖讜讘讬谉 诇驻谞讬讜 讻注驻专 讘注驻专 住转诐 住讙讬 诇诪"讚 讻讚讬 砖讬讝讻讜专 讗驻专讜 砖诇 讬爪讞拽 诪讬讘注讬 诇讬讛 讗驻专 诪拽诇讛:



拽讘专讬 讻讜转讬诐 诇诪"讚 讛专讬 讗谞讜 讞砖讜讘讬谉 讻诪转讬诐 讛"谞 诪爪讬 诇诪讬驻拽 诇讱 诇拽讘专讬 讗讘讜转 砖诇 讙讜讬诐 讜诪"讚 讻讚讬 砖讬讘拽砖讜 注诇讬谞讜 专讞诪讬诐 讗讬讘注讬 诇讛讜 诇诪讬驻拽 诇拽讘专讬 讬砖专讗诇:



诪讗讬 讛专 讛诪讜专讬讛 诇诪讛 谞拽专讗 砖诪讛 讛专 讛诪讜专讬讛*)谞专讗讛 讚讞住专 讻讗谉 讗讬讝讛 转讬讘讜转 讜讗讜诇讬 爪"诇 讚讬专讜砖诇讬诐 谞拽专讗转 注诇 砖诐 砖讗讘专讛诐 讜讻讜' 讜注讬' 讘转讜住' 讻讗谉 讚"讛 讛专: 讚讗讘专讛诐 拽专讗讜 讬专讗讛 讜诪诇讻讬 爪讚拽 拽专讗讜 砖诇诐 讜注砖讛 讛拽讘"讛 驻砖专讛 讘讬谞讬讛诐 讜拽专讗讜 讬专讜砖诇诐:



讛专 讛诪讜专讬讛 砖讬爪讗讛 诪诪谞讜 讛讜专讗讛 诇讬砖专讗诇 砖讻谉 讬讜砖讘讬谉 住谞讛讚专讬谉 讘诇砖讻转 讛讙讝讬转 讜诪讜专讬谉 讛讜专讗讜转. 讚讘专讬 讻讬讘讜砖讬谉 讚讘专讬诐 砖讗讚诐 诪讻讘砖 诇诇讘讜:



诪讬 谞讚讞讛 诪驻谞讬 诪讬 讻诇讜诪专 讚讞讛 讙讝讬专转诐 诪诇驻谞讬谞讜:



诪专讬砖. 拽讜专讛:



讜注讜讝讘 砖讞讜讝专 讘讜:



讜专讙讬诇 诇讛转驻诇诇 砖爪"诇 讝讻专讜谞讜转 讜砖讜驻专讜转 诇驻讬 砖讗讬谉 讝讻专讜谞讜转 讜砖讜驻专讜转 讗诇讗 讘专"讛:



砖驻诇 讘专讱 注谞讬讜:



讜讬砖 诇讜 谞注讬诪讛 砖讬讜讚注 诇讘住诐 拽讜诇讜:





专讬讟讘"讗

讙诪壮鈥� 讛讗 讚讗诪专讬壮鈥� 诇诪讛 诪转讻住讬壮鈥� 讘砖拽讬谉 讜诇诪讛 讬讜爪讗讬谉 诇讘讬转 讛拽讘专讜转 诇讗 诪爪讬谞讜 讝壮鈥� 讘砖讜诐 诪拽讜诐 砖讗诪专 讝讛 诇讗 讘诪砖谞讛 讜诇讗 讘讘专讬讬转讗 讗诇讗 砖讛诐 讛讬讜 谞讜讛讙讬诐 讻谉 讜讻讘专 讻转讘谞讜 讘驻状拽 讚专状讛 讻讬讜爪讗 讘讜 砖讛讜讗 砖讗诇讛 注诇 讛诪谞讛讙 讜讚讘专 驻砖讜讟 讛讜讗 砖讗讬谉 讬爪讬讗转诐 诇讘讬转 讛拽讘专讜转 诇讛转驻诇诇 砖诐 砖讗住讜专 诇讛转驻诇诇 讘讘讬转 讛拽讘专讜转 诪砖讜诐 诇讜注讙 诇专砖 讜讻诇 砖讻谉 砖讗住讜专 讘拽讘专讬 注讜讘讚讬 讻讜讻讘讬诐 讜诪讝诇讜转 讜讘专讞讜讘 讛讜讗 讚诪转驻诇诇讬谉 讻讚讗讬壮鈥� 讘诪讙诇讛 讘驻专拽 讘谞讬 讛注讬专 讗诇讗 诇讛讻谞讬注 诇讘诐 砖讛诐 讞砖讜讘讬诐 讻诪转讬诐 讗讜 讻讚讬 砖讬讘拽砖讜 讛诪转讬壮鈥� 注诇讬讛诐 专讞诪讬诐 讛讬讜 讬讜爪讗讬谉 砖诐 讗讞专 砖讛转驻诇诇讜.



诪讗讬 讘讬谞讬讬讛讜 讗讬讻讗 讘讬谞讬讬讛讜 拽讘专讬 注讜讘讚讬 讻讜讻讘讬诐 讜诪讝诇讜转. 驻讬壮鈥�  讻诇 讛讬讻讗 讚讗讬讻讗 拽讘专讬 讬砖专讗诇 讛讗 注讚讬驻讗 讚讗讬讻讗 转专转讬 讜诪讗讬 讚讗讬讻讗 讘讬谞讬讬讛讜 讛讬讬谞讜 讛讬讻讗 讚诇讬讻讗 拽讘专讬 讬砖专讗诇 讜讗讬讻讗 拽讘专讬 注讜讘讚讬 讻讜讻讘讬诐 讜诪讝诇讜转:





讛诪讗讬专讬

讗驻专 讝讛 讛讬讻谉 讛讬讜 诪谞讬讞讬诐 讗讜转讜 讘诪拽讜诐 转驻讬诇讬谉 讛讜讗 砖专诪讝 诇谞讜 讘谞讞诪讜转 诇砖讜诐 诇讗讘讬诇讬 爪讬讜谉 诇转转 诇讛诐 驻讗专 专"诇 转驻诇讬谉 转讞转 讗驻专:



诇诪讛 讬讜爪讗讬诐 诇专讞讜讘 诇讜诪专 爪注拽谞讜 讘爪谞注讛 讜诇讗 谞注谞讬谞讜 谞讘讝讛 注爪诪讬谞讜 讘驻专讛住讬讗 讜讗讜诇讬 讬讻谞注 诇讘讘谞讜 讘讬讜转专 讜转讛讗 转砖讜讘转谞讜 砖诇讬诪讛 讜诇诪讛 诪讜爪讬讗讬诐 砖诐 讗转 讛转讬讘讛 讻讚讬 诇讛讙讚讬诇 专注讚讛 讘诇讘讘讜转 诇讜诪专 讗讜讬 诇谞讜 砖讻诇 爪谞讜注 讜讬拽专 谞转讘讝讛 讘注讜谞讬谞讜:



讜诇诪讛 谞讜转谞讬诐 讗驻专 注诇 讙讘讬 讛转讬讘讛 注诇 砖诐 讘讻诇 爪专转诐 诇讜 爪专 讻诇讜诪专 砖讛爪专讛 诪讜谞注转 讛砖诇讬诪讜转 讜诇讗 讬驻讜专住诐 讗讞讚讜转讜 专拽 注诇 讬讚 讛讗讜讛讘 讛讚讘拽 讻讗诪专诐 讝"诇 讻诇 讝诪谉 砖注诪诇拽 拽讬讬诐 讗讬谉 讻住讗讜 砖诇诐 讜诇诪讛 谞讜转谞讬诐 讗驻专 讘专讗砖 讻诇 讗讞讚 讜讗讞讚 讻讚讬 诇讝讻讜专 讗驻专讜 砖诇 讬爪讞拽:



诪转讜讱 诪讛 砖谞讗诪专 讘诪砖谞讛 诇诪讚谞讜 砖诪转讻住讬诐 讛讬讜 讘砖拽讬诐 砖讛专讬 讛讬讛 讚讜专砖 诇讛诐 诇讗 讗诪专 讜讬专讗 讗诇讛讬诐 讗转 砖拽诐 讜讻讜' 诇诪讛 讛讬讜 注讜砖讬诐 讻谉 诪驻谞讬 砖讛砖拽讬诐 谞注砖讬诐 诪砖注专 讛讘讛诪讛 诇讜诪专 讛专讬 讗谞讜 诇驻谞讬讱 讻讘讛诪讛 讜讘转诇诪讜讚 讛诪注专讘 讗诪专讜 诇诪讛 转讜拽注讬诐 讘拽专谞讜转 诇讜诪专 讛专讬 讗谞讜 讙讜注讬诐 诇驻谞讬讱 讻讘讛诪讛 讜谞专讗讛 诇讬 讘驻讬专讜砖诐 砖住专讛 讛砖讙讞转讱 诪注诇讬谞讜 讘注讜谞讜转讬谞讜 讜讘讗 注诇 讚专讱 讜转注砖讛 讗讚诐 讻讚讙讬 讛讬诐:



讗注"驻 砖诇讗 谞转驻专砖 讘诪砖谞讛 讬讚讜注 讛讬讛 诇讛诐 砖诇讘讬转 讛拽讘专讜转 讛讬讜 讬讜爪讗讬诐 诇诪讛 讛讬讜 注讜砖讬诐 讻谉 诇讛讻谞讬注 诇讘讘诐 诇讜诪专 讛专讬 讗谞讜 诇驻谞讬讱 讻诪转讬诐:



讝拽谉 砖讗诪专谞讜 讘诪砖谞讛 砖讚讜专砖 诇讛诐 讚讜拽讗 讝拽谉 讜讞讻诐 诇讗 讛讬讛 砖诐 讝拽谉 讞讻诐 讚讜专砖 诇讛诐 讞讻诐 讗驻讬诇讜 讘讞讜专 讗讬谉 砖诐 讞讻诐 讛讚讘专讬诐 讞讜讝专讬诐 诪讬讛讗 诇讝拽谉 讗讬谉 砖诐 诇讗 讝拽谉 讜诇讗 讞讻诐 诪注诪讬讚讬诐 讗讚诐 砖诇 爪讜专讛 专"诇 讗讚诐 诪住讜讬讬诐 讜砖注谞讬谞讜 诪驻讜专住诐 讘诪注诇讛 讜讞住讬讚讜转 讜讚讘专讬讜 谞砖诪注讬诐 讜讗讜诪专 诇讛诐 诇讗 砖拽 讜转注谞讬转 讙讜专诪讬诐 讗诇讗 转砖讜讘讛 讜诪注砖讬诐 讟讜讘讬诐 讻注谞讬谉 讛讗诪讜专 讘讗谞砖讬 谞谞讜讛 砖谞讗诪专 讘讛诐 讜讬砖讜讘讜 诪讚专讻诐 讛专注讛 讜诪谉 讛讞诪住 讗砖专 讘讻驻讬讛诐 讜讚专砖讜 讘讜 砖讗驻讬诇讜 讙讝诇 讗讞讚 诪专讬砖 讜讘谞讗讜 讘讘讬专讛 诪拽注拽注 讗转 讛讘讬专讛 讻诇讜诪专 砖诇讗 讛讬讛 驻讜讟专 注爪诪讜 讘讚诪讬诐 诪讞砖砖 讞诪住 讜注诇 讛讚专讱 砖讗诪专讜 讞诪住谉 讬讛讬讘 讚诪讬 讗注"驻 砖诪转拽谞转 讞讻诪讬诐 谞讗诪专 讘讻讙讜谉 讝讛 诇讛驻讟专 讘讚诪讬诐 讜诪讜讻讬讞诐 讜诪专讘讛 讘讚讘专讬诐 讻讞讝拽转 讬讚讜 讜诪讜讚讬注 诇讛诐 砖爪专讬讱 诇讛诐 诇讛砖讬讘 讞诪住诐 讜诇讛转讞专讟 讜诇讚讗讜讙 注诇 诪讛 砖拽讚诪诐 诪谉 讛讞讟讗讬诐 讜诇讛转讜讚讜转 诇砖诐 注诇讬讛诐 讜诇讙诪讜专 讘诇讘讘诐 讙诪专 诪讜讞诇讟 砖诇讗 诇砖讜讘 注讜讚 诇讻讱 砖讛注讜讘专 注讘讬专讛 讜诪转讜讚讛 讜讛讜讗 讞讜讝专 诇注砖讜转讛 讚讜诪讛 诇诪讬 砖讟讜讘诇 诪讟讜诪讗转讜 讜注讚讬谉 讛砖专抓 讘讬讚讜 砖讗驻讬诇讜 讟讜讘诇 讘讻诇 讟讘讬诇讜转 砖讘注讜诇诐 诇讗 注诇转讛 诇讜 讟讘讬诇讛 讛讚讗 讛讬讗 讚讻转讬讘 讜诪讜讚讛 讜注讜讝讘 讬专讜讞诐:



讛诪砖谞讛 讛砖谞讬讛 注诪讚讜 讘转驻诇讛 讜讻讜' 讻讜谞转 讛诪砖谞讛 诇讘讗专 转讻讜谞转 讛转驻诇讛 讛诪转讞讚砖转 讜诪讬 专讗讜讬 诇讛转诪谞讜转 注诇讬讛 砖诇讬讞 爪讘讜专 讜讗讜诪专 注诇 讝讛 注诪讚讜 讘转驻诇讛 专"诇 讗讞专 砖讚专砖 诇讛诐 讛讞讻诐 讜专讻讱 讗转 诇讘讘诐 讘讚讘专讬 转讜讻讞讜转 讛讬讜 注讜诪讚讬谉 诪转讜讱 讗讜转谉 讛讚讘专讬诐 讘转驻诇讛 讘专讞讜讘 讜讬讜专讚讬诐 诇驻谞讬 讛转讬讘讛 专"诇 砖诪诪谞讬谉 诇讻讱 讗讚诐 讛讙讜谉 讜驻讬' 讘讙诪' 砖讗诐 讛讬讛 讗讜转讜 讝拽谉 砖讚专砖 诇讛诐 专讗讜讬 诇讻讱 讛讜讗 谞注砖讛 砖诇讬讞 爪讘讜专 讜讗诐 诇讗讜 讻讙讜谉 砖讗讬谞讜 专讙讬诇 讗讜 砖讗讬谉 拽讜诇讜 注专讘 诪诪谞讬谉 讗讞专 讛讙讜谉 诇讻讱 讜诪转谞讗讬讜 砖讬讛讗 讝拽谉 砖诇讘讜 谞砖讘专 讜专转讬讞转 讘讞专讜转 驻专讞讛 诪诪谞讜 讜专讙讬诇 诇讛转驻诇诇 诇砖诐 讛爪讘讜专 砖转讛讗 转驻诇转讜 砖讙讜专讛 讘驻讬讜 讜讬砖 诇讜 讘谞讬诐 砖诪讝讜谞讜转讬讛谉 诪讜讟诇讬谉 注诇讬讜 讜讛讜讗 诇砖讜谉 诪讬讟驻诇 讛讗诪讜专 讘讙诪' 诪诇砖讜谉 讟祝 砖诪转讜专讙诐 讟驻诇讗 讜讘讬转讜 专讬拽诐 砖讗讬谉 诇讜 讻讚讬 驻专谞住转诐 讻讚讬 砖讬讛讗 诇讘讜 砖诇诐 讘转驻诇讛 砖讻诇 讻讬讜爪讗 讘讝讛 转驻诇转讜 讬讜爪讗 诪注爪讛 注诪讜拽讛 砖讘诇讘讜 讜讘讙诪专讗 驻讬专砖讜 注讜讚 讘诪讚讜转讬讜 砖讬讛讗 专讙讬诇 诇拽专讜讗 讘转讜专讛 讜讘诪拽专讗 讜谞讘讬讗讬诐 讜讻转讜讘讬诐 讜讘拽讬 讘注谞讬谞讬 讛讘专讻讜转 讜讻谉 砖讬讛讗 讘讬转讜 专讬拽谉 诪注讘讬专讛 讜砖讬讛讗 驻专拽讜 谞讗讛 专"诇 砖诇讗 讬爪讗 注诇讬讜 砖诐 专注 讘讬诇讚讜转讜 讜砖讬讛讬讛 砖驻诇 讘专讱 专"诇 注谞讬讜 讜砖驻诇 专讜讞 讜诇讗 讘注诇 讙讗讜讛 讜砖讬讛讬讛 诪专讜爪讛 诇注诐 讜拽讜诇讜 注专讘 讜砖转讛讗 诇讜 讬讙讬注讛 讘砖讚讛 专"诇 讘注讘讜讚转 讛讗讚诪讛 砖讝讛 诪讻讜讬谉 诇讘讜 讬讜转专 诇转驻诇转 讙砖诪讬诐 讜驻讬' 讘讙诪专讗 砖讗祝 讘讻诇 讛砖谞讛 爪专讬讱 诇诪谞讜转 讗讚诐 讛讙讜谉 讗诇讗 砖诪"诪 诇注转 讻讝讗转 讗谞讜 爪专讬讻讬诐 诇讚拽讚拽 讘讜 讘讬讜转专 讜讘诪讚专砖 讗诪专讜 注讬专 拽讟谞讛 讝讜 讘讬转 讛讻谞住转 讜讗谞砖讬诐 讘讛 诪注讟 讝讛 爪讘讜专 讜讘讗 讗诇讬讛 诪诇讱 讙讚讜诇 讝讛 讛拽讘"讛 讜诪爪讗 讘讛 讜讻讜' 讜诪诇讟 讛讜讗 讗转 讛注讬专 诪讞讻诪转讜 讝讛 砖诇讬讞 爪讘讜专:





转讜住驻讜转 专讬"讚

诪讗讬 讛专 讛诪讜专讬' 讛专 砖讬爪讗转讛 诪诪谞讜 讛讜专讗讛 诇讬砖专讗诇 驻讬' 讛诪讜专讛 讻讬 诪爪讬讜谉 转爪讗 转讜专讛 讝讜 诇砖讻转 讛讙讝讬转 砖讘讛 注诪讜讚 谞讘讬讗讬诐 讛诪讜讻讬讞讬诐 讗转 讬砖专讗诇. 驻讬' 讛专 讛诪讜专讬讛 讛专 住讬谞讬. 讜驻讬' 拽诪讗 谞"诇 注讬拽专 讚讻转讬讘 讘讚"讛 讜讬讞诇 砖诇诪讛 诇讘谞讜转 讗转 讘讬转 讛' 讘讬专讜砖诇讬诐 讘讛专 讛诪讜专讬讛 讗砖专 谞专讗讛 诇讚讜讚 讗讘讬讛讜 讗砖专 讛讻讬谉 讘诪拽讜诐 讚讜讚 讘讙讜专谉 讗讜专谞谉 讛讬讘讜住讬 讗诇诪讗 诪讜讻讞 讻讬 讛谉 讛诪讜专讬讛 讛讬讗 讬专讜砖诇讬诐 (转"讬 讙诐 诪讛专砖"拽 讘讞'讬 讗讙讚讜转 讛爪专讬讱 注讬讜谉 注诇 驻讬' 讗' 诪谞讞 驻住讜拽 讝讛 讜注"砖) 讜讬"诇 讛专 讛讘讬转 拽讜专讗 讛专 讛诪讜专讬讛 讗讜 讬"诇 讻诇 讛专 讬专讜砖诇讬诐 拽讜专讗 诪讜专讬讛 讜讘诪拽讜诐 砖谞注拽讚 讬爪讞拽 砖诐 讛讬讛 讛诪讝讘讞 讜讛讜讗 砖讗诪专 讗讘专讛诐 讗砖专 讬讗诪专 讛讬讜诐 讘讛专 讛' 讬专讗讛 砖讘讛专 讛讝讛 讛讬讜 诪转拽讘爪讬诐 讻诇 讬砖专讗诇 讘讙' 专讙诇讬诐 讚讻转讬讘 讘讛讜 讙' 驻注诪讬诐 讘砖谞讛 讬专讗讛 讻诇 讝讻讜专讱 讗讘诇 拽"拽 砖讛诪拽专讗讜转 讗讬谞诐 诪讜讻讬讞讬诐 讻谉 讚讻转讬讘 讜诇讱 诇讱 讗诇 讗专抓 讛诪讜专讬讛 讜讛注诇讛讜 砖诐 诇注讜诇讛 注诇 讗' 讛讛讛专讬诐 讗砖专 讗讜诪专 讗诇讬讱 诪讜讻讬讞 砖诇讗 讛讬讛 讬讜砖讘 砖诐 讜讻诇 讛讛专讬诐 砖砖诐 谞拽专' 讗专抓 讛诪讜专讬讛 讜讻转讬讘 讜讬砖讗 讗讘专讛诐 讗转 注讬谞讬讜 讜讬专讗 讗转 讛诪拽讜诐 诪专讞讜拽 讜讗讬诇讜 讛讬讛 讛专 讛讘讬转 砖讘转讜讱 讬专讜砖诇讬诐 讬讚讜注 讛讬讛 讜注讜讚 砖讗诪专 诇谞注专讬讜 砖讘讜 诇讻诐 驻讛 注诐 讛讞诪讜专 讗谞讛 讛讜砖讬讘诐 砖讛专讬 讛诪讜专讬讛 讛讬讛 讘转讜讱 注讬专 讬专讜砖诇讬诐. 讜注讜讚 砖专讗讛 讗讬诇 讗讞讚 谞讗讞讝 讘住讘讱 讜讻讬 讘转讜讱 讛注讬 专讛讬讛 讬注专 讜诪讻诇 讝讛 诪讜讻讞 砖诇讗 讛讬 讛注讬专 讜讬讬砖讜讘 砖诐 讜讗讬谉 诇讜诪专 砖讗讞"讻 谞讘谞讬转 讬专讜砖诇讬诐 砖诐 砖讛专讬 拽讜讚诐 讝讛 讛诪注砖讛 讻转讬讘 讜诪诇讻讬 爪讚拽 诪诇讱 砖诇诐 讜诪转专讙诪讬谞谉 诪诇讻讗 讚讬专讜砖诇讬诐. 讜讬"讗 砖讛专 讛讘讬转 砖讘转讜讱 讬专讜砖诇讬诐 诇讗 讛讬' 讘转讬诐 讘谞讜讬诐 讘讜 讗诇讗 讻诪讜 讬注专 讛讬 讛砖讛讬讜 爪讜诪讞讬诐 讘讜 讗讬诇谞讜转 砖讛专讬 讗祝 讘讬诪讬 讚讜讚 讙讜专谉 讛讬讛 讜诇讗 讛讬' 讘讞讬诐 讘谞讜讬诐 讘讜 讜讻诇 讛讛专讬诐 砖住讘讬讘讜转 讬专讜砖诇讬诐 谞拽专讗讬诐 讗专抓 讛诪讜专讬讛 注诇 砖诐 讬专讜砖诇讬诐:

讘驻专砖"讬 讘讚"讛 诇诪转讘讬讬砖 诪讗讞专讬诐 讚讗讬讻讗 注讙诪转 谞驻砖 讟驻讬 讻讜' 注讻"诇 讻谉 讛讜讗 讘谞讜住讞讗讜转 讘驻讬' 专砖"讬 砖诇驻谞讬谞讜 [讗] 讜讛讜讗 诪讙讜诪讙诐 诇讻讗讜专讛 讚讗诐 讛讜讗 注讙诪转 谞驻砖 讟驻讬 砖讗专 讘谞讬 讗讚诐 讚诇讗 讞砖讬讘讬 诇诪讛 诇讗 讬转讘讬讬砖讜 讙诐 讻谉 讘谞转讬谞转 讗讞专讬诐 讜诇砖讜谉 讛专"谉 诪讚讜拽讚拽 讘讝讛 砖讻转讘 讚讗讬讻讗 注讙诪转 谞驻砖 驻讜专转讗 讻讜' 讗讘诇 住讜祝 讚讘专讬讜 讗讬谞谉 诪转讬砖讘讬谉 砖讻转讘 讚砖讗专 讘谞讬 讗讚诐 住讙讬 诇讛讜 讘谞转讬谞转 注爪诪谉 讚讛"诇 诇诪讬诪专 讜讘注讬 谞转讬谞转 注爪诪谉 讜爪"注:


讘讚"讛 讚讞讜讙专讜转 讻讜' 讜诇诪讛 诪转讻住讬谉 讘砖拽讬谉 砖讛讬讜 讞讜讙专讜转 砖拽讬谉 讻讚转谞讬讗 讘讬专讜砖诇诪讬 讻讜' 讜讘讚"讛 讗讬讻讗 讚讗诪专讬 讻讜' 爪"诇 讞讚 讗诪专 讛专 砖讬爪讗 讛讜专讗讛 讻讜':


讘讚"讛 讗讚诐 砖诇 爪讜专讛 讻讜' 讚讘专讬讜 诇讛诪专讬讱 讗转 讛诇讘 注讻"诇 讻爪"诇:


转讜住' 讘讚"讛 讘诪拽讜诐 转驻讬诇讬谉 驻讬' 诇转转 讛讗驻专 讻讜' 注讻"诇 讜讘讚"讛 讛专 砖讬爪讗讛 讻讜' 讛' 讬专讗讛 讜讛注讬专 讛讬讛 谞拽专讗 讻讘专 砖诇诐 讻讜' 注讻"诇 讻爪"诇:

驻讗专  转讞转 讗驻专 讻讜'. 讞讜砖讘谞讬讛 讚讚讬谉 讻讞讜砖讘谞讬讛 讚讚讬谉 讜讛转驻讬诇讬谉 讛诐 讻转专 转讜专讛 讻诪"砖 讘拽讬讚讜砖讬谉 驻专拽 讛讗讜诪专 讜讻讗讬诇讜 谞驻诇讛 注讟专转 专讗砖讬谞讜 讘诪拽讜诐 讗驻专 讜注"讚 注诪讜 讗谞讻讬 讘爪专讛 讜讙讜': 


讜诇诪讛  诪讜爪讬讗讬谉 讗转 讛转讬讘讛 讻讜'. 讙诐 砖讚专讱 诪转驻诇诇讬谉 诇注诪讜讚 诇驻谞讬 讛转讘讬讛 讜讻讘专 谞转谞讜 讟注诐 诇诪转驻诇诇讬谉 讘专讞讜讘 讻讬讜谉 砖讬讻讜诇讬谉 诇讛转驻诇诇 讘诇讗 转讬讘讛 诇讗 讛讬讛 诇讛诐 诇讛讟专讬讞 讜诇讛讜爪讬讗 诇讞讜抓 诪讬讛讜 讛诪"诇 讟注诪讗 讚诇注讬诇 砖转讛讗 讛转讬讘讛 讙诐 讻谉 讙讜诇讛 注"砖 注诪讜 讗谞讻讬 讘爪专讛 讜讻讚讗诪专讬谞谉 讘住诪讜讱: 


诪转讻住讬谉  讘砖拽讬谉 讻讜' 讻讘讛诪讛 讻讜'. 驻专砖"讬 讚诪砖注专 讘讛诪讛 谞讬谞讛讜 诪谞讜爪讛 讻讜' 注讻"诇 讜拽爪转 讚讞讜拽 讚诪诇讘讜砖讬 讘讙讚 谞诪讬 诪爪诪专 谞讬谞讛讬 讜讬砖 诇驻专砖 讻驻砖讟讬讛 砖讚专讱 诇讻住讜转 讛讘讛诪讛 讘砖拽讬谉 砖讛讜讗 讚讘专 砖驻诇 讜讗讬讱 砖讬讛讬讛 讬砖 诇注讬讬谉 讗诪讗讬 讚拽讚拽 讻谉 讗讬专讜砖诇诪讬 讻驻专砖"讬 讜讗讬 讗诪谞讛讙讗 讻驻讬' 讛专"谉 诇驻专砖 讛讻讗 讘转注谞讬讜转 诇诪讛 诪转讻住讬谉 讘砖拽讬谉 讛讗 讘讻诪讛 诪拽专讗讜转 讻转讬讘 讻讛"讙 讜讻谉 拽' 诇拽诪谉 砖讚拽讚拽 讗诪转谞讬' 诇诪讛 讗驻专 讜诇讗 讚拽讚拽 讻谉 讗拽专讗 讚诪专讚讻讬 讜讬诇讘砖 砖拽 讜讗驻专 讜讻转讬讘 砖拽 讜讗驻专 讬爪注 诇专讘讬诐 讜讬砖 诇讬讬砖讘 讚讻诇 讛谞讬 砖拽 讚讘诪拽专讗 诪转驻专砖讬谉 砖注诇 讙讜驻谉 讛讬讜 诇讜讘砖讬谉 讗讜转诐 讜诪砖讜诐 爪注专讗 讚讙讜驻谉 讜讝讛 讘谞讬谉 讗讘 诇讻讜诇谉 讜讬砖诐 砖拽 注诇 讘砖专讜 诪砖诪注 诪诪砖 注诇 讙讜驻谉 讗讘诇 讛讻讗 讘转注谞讬讜转 讗诪谞讛讙讗 驻专讬讱 讚讗讬谉 诇讜讘砖讬谉 讗讜转谉 注诇 讘砖专谉 诪诪砖 讗诇讗 诪转讻住讬诐 讘讛 诪诇讘讜砖讬讛谉 讚诇讬讻讗 爪注专讗 讚讙讜驻讗 讜诇诪讛 诪转讻住讬谉 讗诇讗 诇讜诪专 讻讜' 讜讻谉 讘讗驻专 讚拽专讗 讚讻转讬讘 讜讗驻专 讬爪注 讜讙讜' 讛讬讬谞讜 谞诪讬 诪砖讜诐 爪注专讗 砖讛讬讜 诪转驻诇砖讬谉 讘讗驻专 讗讘诇 讛讻讗 讚谞讜转谞讬谉 专拽 讗驻专 诪注讟 讘专讗砖 讚诇讬讻讗 爪注专讗 讗诇讗 讛专讬 讗谞讜 讞砖讜讘讬谉 诇驻谞讬讱 讻注驻专 讚专讱 砖驻诇讜转 讻诪"砖 讘讗讘专讛诐 讜讗谞讻讬 注驻专 讜讗驻专 讜讙讜': 


注诪讜  讗谞讻讬 讘爪专讛 讻讜'. 讻诪驻讜专砖 讘诪讚专砖讜转 讘讻诇 讛讙诇讬讜转 砖讻讬谞讛 注诪讛诐 讙诇讜 诇讘讘诇 砖讻讬谞讛 注诪讛诐 讻讜' 讜讘诪拽讜诐 讛转讬讘讛 砖讘讜 讛转讜专讛 讛讬讗 讘诪拽讜诐 讛讗专讜谉 砖讛砖讻讬谞讛 讛讬讛 砖专讜讬讛 砖诐 讘诪拽讚砖 讜专"诇 讚讚专讬砖 诇讬讛 诪讘讻诇 爪专转诐 诇讜 爪专 讘讗' 讻转讬讘 诇讗 爪专 讜讚专讬砖 诇讬讛 讻讗讬诇讜 讻转讬讘 诇讜 讘讜' 讻诪驻讜专砖 住"驻 讻砖诐 讜讛驻住讜拽讬诐 诪驻讜专砖讬诐 讘讝讛 砖讗诪专 讘讻诇 爪专转诐 讘讙诇讬讜转 砖注讘专讜 注诇讬讛诐 讛讜讗 注诪讛诐 讘讙诇讜转 讜讻讘讬讻讜诇 讗讬谉 讞讘讜砖 诪转讬专 注爪诪讜 诪讘讬转 讛讗住讜专讬谉 讜注"讻 诪诇讗讱 驻谞讬讜 讛讜砖讬注诐 讜诇讗 讘注爪诪讜 讗讘诇 讗诪专 讚讘讙讗讜诇讛 注转讬讚讛 讚诪讗讛讘转讜 讜讞诪诇转讜 讛讜讗 讘注爪诪讜 讙讗诇诐 讘讙讗讜诇讛 讙诪讜专讛 讜诇讗 注"讬 诪诇讗讱 讜专诪讝 讘诪诇转 讛讜"讗 砖讛诐 讗讜转讬讜转 讛砖诐 砖讬讛讬讛 砖诇诐 讜讛讻住讗 砖诇诐 讜谞讜住祝 诇讝讛 讗诪专 讜讬谞讟诇诐 讜讬谞砖讗诐 讜讙讜' 讻讬 讻讘专 讘注讜讛"讝 谞砖讗诐 诇讗砖讛 讗讘诇 诇讗 (诇注讜讛"讘) [诇注讜诇诐] 讻诪"砖 讛谉 讬砖诇讞 讗讬砖 讗转 讗砖转讜 讜讙讜' 讗讘诇 诇注转讬讚 诇讗 讬砖诇讞诐 专拽 讬谞砖讗诐 诇讗砖讛 诇注讜诇诐 讗"住 讜注讬"诇 讘讝讛 诇诪"讚 讗专讜住讛 砖讙讬专砖讛 诪讜转专 诇讛讞讝讬专讛 讜诪砖讜诐 讚讘注讜讛"讝 诇讗 讛讬讛 诇讜 诇讛拽讘"讛 讚讬讘讜拽 注诐 讬砖专讗诇 专拽 讻讗专讜住讛 讘注诇诪讗 砖谞讗诪专 讜讗专砖转讬讱 诇讬 讘讗诪讜谞讛 讜讗祝 砖讙专砖讛 诪讜转专 诇讛讞讝讬专讛 讗讘诇 诇注转讬讚 讜讬谞砖讗诐 诇注讜诇诐 砖讬讛讬讛 诇讜 讚讬讘讜拽 注诐 讬砖专讗诇 讻谞砖讜讗讛 讜诇讗 转讛讬讛 讙专讜砖讛 诪诪谞讜 砖诇讗 讬讛讬讛 诪讞讝讬专 讙专讜砖转讜 诪砖谞砖讗转: 


讜讞讚  讗诪专 讻讚讬 砖讬讘拽砖讜 注诇讬谞讜 诪转讬诐 讻讜'. 讜讛讻讬 讗讬转讗 讘诪讚专砖 砖讗讘讜转 诪讘拽砖讬诐 专讞诪讬诐 注诇讬谞讜: 


诪讗讬  讛专 讛诪讜专讬讛 驻诇讬讙讬 讻讜'. 讘转讜专讛 讻转讬讘 讗专抓 讛诪讜专讬讛 讗讘诇 讘讚"讛 讻转讬讘 讻谉 讛专 讛诪讜专讬讛 讜讘拽专讗 讬砖 诇驻专砖 砖谞拽专讗 讛讛专 讻谉 讘砖诐 讝讛 注"砖 讛讗专抓 讻讚诪砖诪注 砖拽专讗讜 讗专抓 讛诪讜专讬讛 讗讘诇 讻讗谉 讘谞讜住讞 讛转驻诇讛 诇讗 讛讬讛 诇讜 诇拽专讗讜 讘砖诐 讝讛 讛专 讛诪讜专讬讛 讚诪讬 讬讬诪专 砖讛讬讛 谞注谞讛 讘讛专 讛诪讜专讬讛 砖讛讜讗 诪拽讜诐 讛诪拽讚砖 讜讗讬诪讗 讛专 讗讞专 讛讬讛 讘讗专抓 讛诪讜专讬讛 讻诪"砖 注诇 讗讞讚 讛讛专讬诐 讜讙讜' 讜拽讗诪专 讚诪讗讬 讛专 讛诪讜专讬讛 砖讬爪讗 诪诪谞讜 讛讜专讗讛 讻讜' 注"砖 讛注转讬讚 讜讗"讻 讘讗讘专讛诐 谞诪讬 诇讗 拽专讗讜 诪讜专讬讛 讗诇讗 注"砖 讝讛 砖讛讬讛 谞注谞讛 讘注拽讬讚转 讬爪讞拽 讘讛专 讝讛 砖讛讜讗 诪拽讜诐 讛诪拽讚砖 讜讛转讬诪讛 诇驻讬' 砖谞讬 砖驻专砖"讬 讜转讜住驻讜转 砖讛专 讛诪讜专讬讛 讛讜讗 讛专 住讬谞讬 讜讘拽专讗 诪驻讜专砖 诇讘谞讜转 讘讬转 讛' 讘讛专 讛诪讜专讬讛: 


讗讚诐  砖诇 爪讜专讛 讻讜'. 驻专砖"讬 讘注诇 拽讜诪讛 砖讬砖诪注讜 讻讜' 注讬讬谉 砖诐 讜讘诪"拽 驻专拽 诪砖拽讬谉 驻专砖"讬 讞讻诐 讜讘砖诪注转讬谉 诇讬讻讗 诇驻专讜砖讬 讛讻讬 讚讛讗 拽讗诪专 讗讜诪专 讞讻诐 讜讗诐 诇讗讜 讗讜诪专 讗讚诐 砖诇 爪讜专讛 诪讬讛讜 驻讬专讜砖讜 讛讻讗 讘注诇 拽讜诪讛 讚讞讜拽 讜讻讬 诪砖讜诐 砖讛讜讗 讘注诇 拽讜诪讛 谞砖诪注讜 讚讘专讬讜 讘讬讜转专 讜诇驻讬 诪讛 砖讻转讘谞讜 讘诪住讻转 谞讚专讬诐 讛讗 讚讗诪专讜 讗讬谉 讛谞讘讜讗讛 砖讜专讛 讗诇讗 注诇 讞讻诐 讻讜' 讚讛讬讬谞讜 讞讻诐 讘诪讬诇讬 讚注诇诪讗 讛讻讬 谞诪讬 讬砖 诇驻专砖 讻谉 讛讻讗 讗讜诪专 讞讻诐 讛讬讬谞讜 讞讻诐 讘转讜专讛 讜讗诐 诇讗讜 讗讜诪专 讗讚诐 砖诇 爪讜专讛 讘诪讬诇讬 讚注诇诪讗: 


诇讗  砖拽 讜转注谞讬转 讻讜' 讗诇讗 转砖讜讘讛 讜诪注砖讬诐 讟讜讘讬诐 讙讜专诪讬诐 讻讜'. 讜砖拽 讜转注谞讬转 诇讗 讘讗讜 讗诇讗 诪砖讜诐 讛讻谞注转 讛诇讘 诇讛爪讟注专 注诇 注讘讬专讜转 砖注砖讜 讜诇砖讜讘 诪讚专讻诐 讛专注讛: 


讜讬转讻住讜  讘砖拽讬诐 讛讗讚诐 讜讛讘讛诪讛 诪讗讬 讛讜讜 注讘讚讬 讗住专讬 讻讜' 诇讗 讬讚注谞讗 诪砖诪注讜 诪讛讬 拽专讗 讜讘驻专砖"讬 讘住驻专 讬讜谞讛 讛讱 讚专砖讛 讚讗住专讜 讛讘讛诪讜转 讻讜' 讗诐 讗讬 讗转讛 诪专讞诐 注诇讬谞讜 讻讜' 讗拽专讗 讜讬拽专讗讜 讗诇 讛讗诇讛讬诐 讘讞讝拽讛 讜谞讬讞讗 讟驻讬: 


爪讚讬拽  讜专砖注 诪讬 谞讚讞讛 诪驻谞讬 诪讬 讻讜'. 驻专砖"讬 讛讜讬 讗讜诪专 爪讚讬拽 诪驻谞讬 专砖注 注讻"诇 讜讘注"讬 讘砖诐 讞讬讚讜砖讬谉 驻讬' 讘讛讬驻讱 讚讘讻诇 讚讜专 讜讚讜专 讗讬 讗驻砖专 砖诇讗 讬讛讗 砖诐 爪讚讬拽 讜讗"讻 讛讗讬讱 谞讚讞讬谉 诪驻谞讬 讛专砖注讬诐 讻讜' 讜讛讬讬谞讜 讘讞讝拽讛 诪驻谞讬 砖讛讬讗 转砖讜讘讛 谞爪讞转 注讻"诇: 


讗讘诇  讛讗 讚拽讗诪专 注诇讜讘 讜砖讗讬谞讜 注诇讜讘 讻讜'. 讚注诇讜讘 讛讬讬谞讜 讞爪讜祝 诪砖诪注 讻驻专砖"讬 讙诐 诇砖讜谉 讘讞讝拽讛 诇讗 诪砖诪注 转砖讜讘讛 谞爪讞转 讘讗诪转 讗诇讗 谞爪讬讞 讘讻讞 砖讗讬谞讜 讟注谞转 讗诪转 讜讻诪讜 砖驻专砖"讬 讘驻专拽 讞诇拽 讙讘讬 砖诇砖讛 讘注诇讬诇讛 讘讗讜 讻讜' 讜讻"讛 诇砖讜谉 讛讬专讜砖诇诪讬 诪讛讜 讘讞讝拽讛 讞讜爪驻讗 谞爪讗 诇讻砖讬专讗 讻"砖 诇讟讜讘转讜 砖诇 注讜诇诐: 


讗驻讬诇讜  讙讝诇 诪专讬砖 讻讜'. 讚讛讬讬谞讜 讘讻驻讬讛诐 砖讘谞讗讜 讘讻祝 讬讚 讘讘讬专讛 讜诇拽诪谉 讙讘讬 谞砖讗 诇讘讘谞讜 讗诇 讻驻讬诐 驻专砖"讬 爪专讬讱 诇讬砖讗 讛诇讘 诇砖诪讬诐 讻讜' 注"砖 谞专讗讛 砖诪驻专砖 诇讛诪诇砖讜谉 注谞谞讬诐 讜讻讛"讙 诪转驻专砖 讘驻' 诪爪讜转 讞诇讬爪讛 讚讛诪转驻诇诇 爪专讬讱 砖讬讻讜谉 诇讘讜 诇诪注诇讛 砖谞讗诪专 谞砖讗 诇讘讘谞讜 讗诇 讻驻讬诐 讗讘诇 讛讚专砖 讚诇拽诪谉 讗讬谞讜 住讜讘诇 驻讬专讜砖讜 讜讬讜转专 谞讻讜谉 驻讬专讜砖讜 讘住驻专 讗讬讻讛 讚诇驻讬 讛讚专砖 讚诇拽诪谉 谞诪讬 讬讛讬讛 讻驻讬诐 诪诇砖讜谉 讻祝 讜讬讚 诪诪砖 讜讝"诇 讜诪讚专砖 专讘讜转讬谞讜 谞砖讗 诇讘讘谞讜 讘讗诪转 诇讛拽讘"讛 讻讗讚诐 讛专讜讞抓 讘谞拽讬讜谉 讻驻讬讜 砖诪砖诇讬讱 诪讬讚讬讜 讻诇 讟讬谞讜祝 讻讬 诪讜讚讛 讜注讜讝讘 讬专讜讞诐 讜讛诪讜讚讛 讜讗讬谞讜 注讜讝讘 讻讟讜讘诇 讜砖专抓 讘讬讚讜 注讻"诇:





专砖"砖

讙诪专讗 讘讻诇 爪专转诐 诇讜 爪专. 注讬' 专砖"讗 讘讞"讗 砖讻' 讚讗讬讻讗 诇诪"讚 讗专讜住讛 砖讙讬专砖讛 诪讜转专 诇讛讞讝讬专讛. 讜讘诪讞讻"转 砖讙讛 讘诪讗讬 讚讗讬转讗 讘讬讘诪讜转 (讬讗 讘) 诇专讬讘"讻 讛诪讞讝讬专 讙专讜砖转讜 诪谉 讛讗讬专讜住讬谉 诪讜转专转. 讗讘诇 讛转诐 讛诪讻讜讜谉 砖谞转讗专住讛 诇砖谞讬 讻驻专砖"讬 砖诐 讜讻讚诪讜讻讞 谞诪讬 砖诐 (讚祝 驻讞). 讜注讬' 讘讙讬讟讬谉 (讚祝 驻讟) 讜讘砖讜"注 讗讛"注 住讬' 诪"讜 住"讛. 讜讛讗 讚讻转讬讘 讘专讛"驻 讻讬 讬拽讞 讗讬砖 讗砖讛 讜讘注诇讛. 讛讗 讚专砖讬谞谉 诇讬讛 诇讛讗讬 讜讘注诇讛 讘拽讚讜砖讬谉 (讟 讘) 注"砖. 讜讻谉 讗谞讻讬 转诪讛 注诇 诪讛专砖讚"诐 砖讛讘讬讗讜 讛诪诇"诪 讘驻"讬 诪讛诇' 讙讬专讜砖讬谉 讛讻"讗 砖讻' 讚拽专讗 讚讻讬 诪爪讗 讘讛 注专讜转 讚讘专 讘谞砖讜讗讛 诪讬讬专讬 诪讚讻转讬讘 讜讘注诇讛 注"砖. 讜讘讝讛 谞"诇 讛讗 讚驻住讬拽讗 诇讬讛 诇讛砖"住 讘讬讘诪讜转 (谞讟) 讚讙专讜砖讛 讚讻转讬讘 讙讘讬 讻"讙 讗讬讬专讬 讗祝 诪谉 讛讗讬专讜住讬谉 讛讜讗 诪砖讜诐 讚注讬拽专 讚讬谉 讙讬专讜砖讬谉 讻转讬讘 讘讛讗讬 驻专砖转讗 讚讻讬 讬拽讞 讻讜' 讚诪讬讬专讬 讘讗专讜住讛 诇讻谉 住转诐 讙专讜砖讛 讜讜讚讗讬 拽讗讬 讗讛讱. 砖讜讘 诪爪讗转讬 讘住驻专讬 砖诐 讚讚专讬砖 诇讗住讜专 讗专讜住讛 砖讙讬专砖讛 诇讞讝讜专 诪诇讗 讬讜讻诇 讻讜' 讛专讗砖讜谉 注"砖 讘驻讬' 讝"讗. 讜讘讝讛 讬讛讬' 讚讘专讬 诪讛专砖讚"诐 诪讬讜砖讘讬谉 (讙诐 诪讛诇"讬 诪谞"诇 讚讛诪诇"诪) 讜讘注讬拽专 讚讘专讬 讛专砖"讗 砖讘注讜讛"讝 诇讗 讛讬讛 讚讘讜拽 讘讛砖讬"转 注诐 讬砖专讗诇 专拽 讻讗专讜住讛 讗讘诇 诇注转讬讚 讬讛讬讛 诇讜 讚讘讜拽 注诪诐 讻谞砖讜讗讛. 讻谉 诪讘讜讗专 诇讛讚讬讗 讘诪"专 砖诪讜转 住驻讟"讜 注"砖:



砖诐 讗"讘 注驻专 住转诐. 谞"诇 讚专"诇 讛讬讻讗 讚诇讬讻讗 讗驻专 诪拽诇讛 讚讜诪讬讗 讚讗"讘 拽讘专讬 谞讻专讬诐 讚讘住诪讜讱. 讗讘诇 讗讬 讗讬讻讗 讗驻专 讻"注 诪讜讚讜 讚注讚讬祝 讟驻讬 讚讗诇转"讛 诇诪讗讬 谞拽讬讟 讘诪转谞讬转讬谉 讗驻专 诪拽诇讛 讜讻"谞 诪驻专砖"讬 讘诪砖谞讛 讜诪讛专"谉 讘讙诪专讗:



专砖"讬 讚"讛 诇诪转讘讬讬砖 诪讗讞专讬诐. 注讬' 专砖"讗 砖讛讘讬讗 诪讛专"谉 讚讗讚专讘讛 诪转讘讬讬砖 诪讗讞专讬诐 拽讬诇. 讜拽砖讛 讚讘住谞讛讚专讬谉 砖诐 诪讜讻讞 诇讛讚讬讗 讻驻专砖"讬 注"砖:



专砖"讬 讚"讛 谞砖讗 诇讘讘讬谞讜. 注诐 讛讻驻讬诐 爪专讬讱 诇讬砖讗 讛诇讘 诇砖诪讬诐. 诪驻专砖 讻驻讬诐 诪诇砖讜谉 讻祝 讬讚. 讜诪砖"讻 诇砖诪讬诐 讛讜讗 诪住讬驻讗 讚拽专讗 讗诇 讗诇 讘砖诪讬诐 讜讛专砖"讗 讘讞"讗 诇讗 讛讘讬谉 讻谉 注"砖:



转讚"讛 讗驻专. 讚讗讬诇诪诇讬 讻讜'. 讻爪"诇 讘讬讜"讚 讘住讜祝:





讛讙讛讜转 讬注讘"抓

讙诪' 诪讗讬 讛专 讛诪讜专讬讛. 谞"讘 诪砖讜诐 讚转谞讬 诇讬讛 谞诪讬 讘诪转谞讬壮 拽讘注讬 诇讬讛:


转讜住壮 讚"讛 讗驻专 讻讜' 诪注爪诪讜转 讗讚诐 讻讚讬 讻讜'. 谞状讘 讗讬谞讜 诪讜讻专讞 砖讘砖讘讬诇 讻讱 讬爪讟专讻讜 诇讗驻专 砖诇 注爪诪讜转 讗讚诐 讚讜拽讗. 砖讙诐 讘讗驻专 砖诇 注爪讬诐 讬砖 讝讻专讜谉 诇讗驻专讜 砖诇 讬爪讞拽. 讗讚专讘讛 诪砖诐 专讗讬讛 砖讗状爪 诇讗驻讬 砖诇 注爪诐 讗讚诐 砖讛专讬 讬爪讞拽 诇讗 谞砖专祝 讗诇讗 讗驻专 砖诇 注爪讬诐 砖谞砖讗 诇爪讜专讱 注拽讬讚转讜 讜谞砖专驻讜 谞注砖讜 讗驻专. 讝讛讜 砖拽专讜讬 讗驻专讜 砖诇 讬爪讞拽. 诇讻谉 讘讗驻专 砖诇 砖专讬驻转 注爪讬诐 讘注诇诪讗 讬砖 讝讻讬专讛 讝讜. 讝讛 驻砖讜讟 讘专讜专 讜诪讜讻专讞 砖诇讗 讻讚转讜"住 砖讛诐 讜讚讗讬 讝专讬诐 诪讗讚 讙诐 讘诇讗"讛 讻诪砖状诇:





讘谉 讬讛讜讬讚注

讝指注址拽职谞讜旨 讘旨职爪执谞职注指讗 讜职诇止讗 谞址注植谞值讬谞讜旨, 谞职讘址讝旨侄讛 注址爪职诪值谞讜旨 讘旨职驻址专职讛侄住职讬指讗. 拽砖讛 诪讗讬 讘讝讬讜谉 讗讬讻讗 讘讝讛 砖讛诐 诪讘拽砖讬诐 专讞诪讬诐 讘驻专讛住讬讗, 讜讗诐 讘注讘讜专 讛谞讞转 讛讗驻专 讚诪谞讬讞讬谉 砖诐, 讛谞讛 讻砖讛讬讜 讘爪谞注讗 讘讘讬转 讛讻谞住转 诇讗 谞转讘讝讜 砖诇讗 讛谞讬讞讜 讗驻专? 讜注讜讚 讘驻专讜砖讗 讗转诪专 注诇 讛讝诪谞讛 讜诇讗 注诇 讛讗驻专!
讜谞专讗讛 诇讬 讘住"讚 讻讬 讘注转 砖讬砖专讗诇 注讜砖讬诐 住诇讬讞讜转 讜转讞谞讜谞讬诐 注诇 讙砖诪讬诐 讗讜 注诇 讗讬讝讛 爪专讛 砖诇讗 转讘讗 讜讗讬谉 谞注谞讬诐, 讛诐 诪转讘讝讬诐 讛专讘讛 讘注讬谞讬 讛讗讜诪讜转 讻讬 讗讜诪专讬诐 讗讬讛 讛诪讛 讚讘专讬讻诐 砖讗转诐 讗讜诪专讬诐 (讚讘专讬诐 讚, 讝) '讻执旨讬 诪执讬 讙讜止讬 讙指旨讚讜止诇 讗植砖侄讈专 诇讜止 讗直诇止讛执讬诐 拽职专止讘执讬诐 讗值诇指讬讜 讻址旨讛殖' 讗直诇止拽值讬谞讜旨 讘职旨讻指诇 拽指专职讗值谞讜旨 讗值诇指讬讜'. 讜诇讻谉 讗讜诪专讬诐 讘讝讬谞讜 注爪诪讬谞讜 讻爪谞讜注讛 讘讘讬转 讛讻谞住转 砖爪注拽谞讜 讜诇讗 谞注谞讬谞讜 讜讘讝讛 谞转讘讝讬谞讜 讗爪诇 讘谞讬 讛讗讜诪讜转 砖砖诪注讜 讘讚讘专 讛讝讛 讜注转讛 谞讘讝讛 注爪诪讬谞讜 讘驻专讛住讬讗 讘专讞讜讘 讛注讬专 砖讛讻诇 专讜讗讬谉 讗讜转谞讜 讘注讬谞讬讛诐 讜讘讜讚讗讬 讗讞专 讻讱 讬诇注讙讜 注诇讬谞讜 讻讗砖专 专讜讗讬谉 砖诇讗 谞注谞讬谞讜.



诇讜止诪址专, 讛植专值讬 讗指谞讜旨 讞植砖讈讜旨讘执讬诐 讻旨执讘职讛值诪指讛. 注讬讬谉 驻讬专讜砖 专砖"讬 讜诪讛 砖讛拽砖讛 注诇讬讜 诪讛专砖"讗 注讬讬谉 砖诐. 讜谞专讗讛 诇讬 讘住"讚 讚讗诪专讜 专讘讜转讬谞讜 讝"诇 (讘讬爪讛 讻讛:) 讬砖专讗诇 注讝讬谉 讘讗讜诪讜转 讜注讝 讘讘讛诪讛 讚拽讛 讜砖讜专 讘讘讛诪讛 讙住讛 讜讗专讬讛 讘讞讬讜转, 讜诇驻讬 讝讛 诇讜讘砖讬谉 砖拽 诪谞讜爪讛 砖诇 注讝讬诐 诇讜诪专 讗谞讞谞讜 讞砖讜讘讬谉 讻讘讛诪讛 讘注诇转 砖注专 讝讛 砖讛讜讗 讛注讝 砖讛讜讗 讘注诇 讛注讝讜转 讻谉 讗谞讞谞讜 讛讬讬谞讜 注讝讬诐 讜拽砖讬 注讜专祝 砖诇讗 砖讘谞讜 讘转砖讜讘讛 注讚 注转讛.
讜诇驻讬 讚讘专讬 诪讛专砖"讗 诇讜讘砖讬谉 讛砖拽 诪驻谞讬 砖讛讜讗 诪诇讘讜砖 讘讛诪讛, 讜谞专讗讛 诇讬 诇讻讱 讗讜诪专讬诐 '讞植砖讈讜旨讘执讬诐 讻旨执讘职讛值诪指讛' 讻诇讜诪专 谞讛讬讛 讞砖讜讘讬谉 讻讘讛诪讛 讝讜 砖讗祝 注诇 驻讬 砖讗讬谉 诇讛 讝讻讜转 转专讞诐 注诇讬讛. 讗讜 讻讘讛诪讛 讝讜 砖讝讚讜谞讛 谞讞砖讘 砖讜讙讙. 讗讜 注诇 讚专讱 讗指讚指诐 讜旨讘职讛值诪指讛 转讜止砖执讈讬注址 讛殖' (转讛诇讬诐 诇讜, 讝).



讜职诇指诪旨指讛 谞讜止转职谞执讬谉 讗值驻侄专 诪执拽职诇侄讛 注址诇 讙旨址讘旨值讬 转旨值讘指讛? 讗指诪址专 专址讘旨执讬 讬职讛讜旨讚指讛 讘旨侄谉 驻旨指讝执讬: 讻旨职诇讜止诪址专: (转讛诇讬诐 爪讗, 讟讜) "注执诪旨讜止 讗指谞止讻执讬 讘职爪指专指讛". 谞专讗讛 诇讬 讘住"讚 诪诇讘讚 讟注诐 讛讙诪专讗 注讜砖讬诐 讘讝讛 住讬诪谉 讟讜讘 讻讬 讚讬讜 诇注讜诇诐 砖讬砖转诪砖 讘讞爪讬 讛砖诐 (注讬专讜讘讬谉 讬讞:), 讜讻转讬讘 (转讛诇讬诐 拽讬讞, 讛) '诪执谉 讛址诪值旨爪址专 拽指专指讗转执讬 讬指旨讛旨 注指谞指谞执讬 讘址诪侄旨专职讞指讘 讬指志讛旨' 谞诪爪讗 讛专驻讜讗讛 砖诇 讛爪专讛 转讛讬讛 诪砖诐 讬指志讛旨 讜讗诐 转谞讬讞 讗讜转讬讜转 转旨值讬讘指讛 注诇 讗讜转讬讜转 讗值驻侄专 诇注砖讜转 诪讛诐 爪讬专讜祝 讗讞讚 讬讛讬讛 讛爪专讜祝 讻讱 转旨职专址驻旨值讗 讬指志讛旨 讻诇讜诪专 讘砖诐 讬指志讛旨 转专驻讗 诇讬砖专讗诇.



专值讬砖讈 诇指拽执讬砖讈 讗指诪址专: "讘旨职讻指诇 爪指专指转指诐 诇讜止 爪指专". 谞专讗讛 诇讬 讘住"讚 诪讗讬 讘讬谞讬讬讛讜, 讚专讘讬 讬讛讜讚讛 讘谉 驻讝讬 讚讛讘讬讗 讛讻转讜讘 (转讛诇讬诐 爪讗, 讟讜) '注执诪旨讜止 讗指谞止讻执讬 讘职爪指专指讛' 住讘讬专讗 诇讬讛 注讜砖讬谉 讻讱 讚专讱 讜讚讜讬 砖讛诐 讗讜诪专讬诐 讜讚讜讬 注诇 讗砖专 讙专诪讜 爪注专 讻讘讬讻讜诇 诇砖讻讬谞讛. 讜专讬砖 诇拽讬砖 讚讛讘讬讗 驻住讜拽 (讬砖注讬讛 住讙, 讟) '讘旨职讻指诇 爪指专指转指诐 诇讜止 爪指专' 住讘讬专讗 诇讬讛 注讜砖讬谉 讻谉 诇谞讞诐 诇讘讘诐 讻讬 转讬讘转 诇讜止 讛讬讗 拽专讬 讜讻转讬讘 讜讚专砖讬谞谉 诇转专讜讜讬讬讛讜 讜讛讻讬 拽讗诪专 讻讬讜谉 讚'诇讜止 爪指专' 注诇 讻谉 '诇止讗 爪指专' 讗讬谞讛 谞讞砖讘转 讝讜 爪专讛 讻讬 讜讚讗讬 住讜驻讛 诇讛转专驻讗讜转 讚讗诐 讗讬谉 讗谞讞谞讜 专讗讜讬讬谉 讬注砖讛 讛砖讬"转 讘砖讘讬诇 爪注专 讛砖讻讬谞讛!
讜讘讝讛 驻讬专砖转讬 讘住"讚 专诪讝 讛讻转讜讘 (转讛诇讬诐 讻讝, 讬讙) '诇讜旨诇值讗 讛侄讗直诪址谞职转执旨讬 诇执专职讗讜止转 讘职旨讟讜旨讘 讛殖'' 驻讬专讜砖 诪砖讜诐 诇讜 讜诇讗 讚拽专讬 讜讻转讬讘 讛讗诪讜专 讘驻住讜拽 '讘旨职讻指诇 爪指专指转指诐 诇讜止 爪指专' 讗讝讬 讛侄讗直诪址谞职转执旨讬 诇执专职讗讜止转 讘职旨讟讜旨讘 讛殖', 讚讗诐 讗讬谉 讗谞讞谞讜 专讗讜讬讬谉 讬注砖讛 讘注讘讜专 砖讻讬谞转讜 讬转讘专讱 讜讗祝 注诇 讙讘 讚转讛诇讬诐 拽讚讬诐 诇讬砖注讬讛, 专讜讞 讛拽讜讚砖 诪专诪讝转 诪讘专讗砖讬转 注诇 诪讛 砖谞讗诪专 讘讗讞专讬转 讻讬 讛讻诇 诪住讜讚专 诇诪注诇讛.
讜谞专讗讛 诇驻专砖 讘住"讚 讛讟注诐 讚诇讗 谞讬讞讗 诇专讬砖 诇拽讬砖 讘驻住讜拽 '注执诪旨讜止 讗指谞止讻执讬 讘职爪指专指讛', 诪砖讜诐 讚讝讛 讬砖 诇讜诪专 注诇 讚专讱 砖谞讗诪专 (讘专讗砖讬转 讻讞, 讟讜) '讜职讛执谞值旨讛 讗指谞止讻执讬 注执诪指旨讱职' 讻诇讜诪专 讘注讝专转讱, 讜讻谉 (专讜转 讘, 讚) 讛殖' 注执诪指旨讻侄诐, 讜讻谉 (砖讜驻讟讬诐 讜, 讬讘) 讛殖' 注执诪职旨讱指 讙执旨讘旨讜止专 讛侄讞指讬执诇, 专讜爪讛 诇讜诪专 讻砖讛讜讗 讘爪专讛 讗谞讻讬 讗讛讬讛 讘注讝专转讜.
讜注讜讚 谞专讗讛 诇讬 讘住"讚 讛讟注诐 讚诇讗 谞讬讞讗 诇专讬砖 诇拽讬砖 讘驻住讜拽 讝讛 诪砖讜诐 讚讗讬讬专讬 讘爪讚讬拽 讚讻转讬讘 (转讛诇讬诐 爪讗, 讬讚) '讻执旨讬 讘执讬 讞指砖址讈拽 讜址讗植驻址诇职旨讟值讛讜旨 讗植砖址讉讙职旨讘值讛讜旨 讻执旨讬 讬指讚址注 砖职讈诪执讬' 砖讗驻砖专 爪讚讬拽 讙诪讜专 讻讝讛 讚讜拽讗 诪讙讬注 爪注专讜 诇砖讻讬谞讛 讻讘讬讻讜诇 讜诇讻讱 诪讘讬讗 驻住讜拽 '讘旨职讻指诇 爪指专指转指诐 诇讜止 爪指专' 讚讗讬讬专讬 讘住转诐 讘谞讬 讗讚诐.
讜注讜讚 谞专讗讛 诇讬 讛讗讬 拽专讗 注讚讬祝 诇讬讛, 讚拽讗诪专 诇讛讚讬讗 '讘旨职讻指诇 爪指专指转指诐' 讚拽讗讬 注诇 讻诇 爪专讛 讛谉 讙讚讜诇讛 讛谉 拽讟谞讛 讗讘诇 拽专讗 讚'注执诪旨讜止 讗指谞止讻执讬' 讬砖 诇驻专砖讜 讚讜拽讗 注诇 爪专讛 讙讚讜诇讛 砖诇 谞驻砖讜转 讜讻讬讜爪讗 讚诇讗 讗诪专 讘讝讛 讻指诇.



讛植专值讬 讗指谞讜旨 讞植砖讈讜旨讘执讬诐 诇职驻指谞侄讬讱指 讻旨职讗值驻侄专. 拽砖讗 诇驻讬 讝讛 诇诪讛 诪讘讬讗讬谉 讗驻专 讜诇讗 注驻专? 讜谞专讗讛 诇讬 讘住"讚 诪讘讬讗讬谉 讗驻专 讚讛讜讗 讙专讜注 诪注驻专 讻讬 讛注驻专 讬爪诇讞 诇诪诇讗讻讛 诇注砖讜转 诪诪谞讜 讻诇讬诐 讛注讜诇讬诐 注诇 砖诇讞谉 诪诇讻讬诐 讜诇讘谞讜转 讘讜 讘谞讬谉 讙讚讜诇 讜诪讛讜讚专 讻讗专诪谞讜转 诪诇讻讬诐 讗讱 讛讗驻专 诇讗 讬爪诇讞 诇诪诇讗讻讜转 讻讗诇讜.
讜讘谞讬 讬讚讬讚讬 讻讘讜讚 讛专讘 讬注拽讘 讛讬"讜 转讬专抓 砖诪讘讬讗讬诐 讗驻专 讜诇讗 注驻专 诇注砖讜转 讘讝讛 住讬诪谉 诇讟讜讘讛 讻讬 讛讗驻专 讬转讛驻讱 诇驻讗专 讻讬 讛讗讚诐 讗祝 注诇 驻讬 砖讞讟讗 讬注砖讛 转砖讜讘讛 讜讬转讛驻讱 诪砖诐 专砖注 诇砖诐 爪讚讬拽, 注讚 讻讗谉 讚讘专讬讜 谞专"讜.



诪址讗讬 '讛址专志讛址诪旨讜止专执讬旨指讛'?. 讛讗 讚讛讘讬讗 讚专砖讗 讚讛专 讛讻讗, 讻讚讬 诇驻专砖 讟注诐 诇诪讛 砖讬讜爪讗讬谉 诇拽讘专讬 讗讜诪讜转 讛注讜诇诐 讜讛讬讬谞讜 讚讚专讬砖 讻讗谉 '讛址专 砖讈侄讬旨指爪指讗 诪执诪旨侄谞旨讜旨 诪讜止专指讗 诇址注讜止讘职讚值讬 讻旨讜止讻指讘执讬诐' 讜讘讝讛 诪讜讘谉 讛讟注诐 砖讬讜爪讗讬谉 诇拽讘专讬 讗讜诪讜转 讛注讜诇诐 诇诇诪讜讚 诪讜住专, 讜诪讛 讗诇讜 砖讙诐 讘讞讬讬讛诐 讛讬讜 谞讞砖讘讬诐 诪转讬诐 讻诪讜 砖讛谉 注讻砖讬讜 讘拽讘专 注诐 讻诇 讝讛 讛讜驻讬注讛 注诇讬讛诐 拽讚讜砖转 讛讛专 讬专讗讛 讘诇讘讘诐 讚诇讻讱 谞拽专讗 '讛址专志讛址诪旨讜止专执讬旨指讛' 讻诇 砖讻谉 讬砖专讗诇 砖注诪讚讜 诪诪砖 注诇 讛讛专 讜拽讘诇讜 转讜专讛 注诇讬讜 砖专讗讜讬 砖讬讛讬讜 爪讚讬拽讬诐 讙诪讜专讬诐 砖讬讛讬讛 注诇 驻谞讬讛诐 讬专讗转 砖诪讬诐.
讜诪讛 砖讗诪专 讛址专 砖讈侄讬旨指爪指讗 诪执诪旨侄谞旨讜旨 讛讜止专指讗指讛 诇职讬执砖讉职专指讗值诇, 谞专讗讛 诇讬 讘住"讚 讛讜专讗讛 讛讜讗 '讗讜专 讛"讛' 讻讬 讛诇讜讞讜转 讛讬讜 砖谞讬诐, 讜讘讻诇 讗讞转 讻转讬讘 讞诪砖 讚讘专讜转, 讜讝讛讜 讛讜止专指讗指讛 '讗讜专 讛"讛'.



专执讘旨讜止谞讜止 砖讈侄诇 注讜止诇指诐, 讗执诐 讗值讬谉 讗址转旨指讛 诪职专址讞值诐 注指诇值讬谞讜旨, 讗值讬谉 讗指谞讜旨 诪职专址讞植诪执讬诐 注址诇 讗值诇旨讜旨. 拽砖讗 诇驻讬 驻砖讜讟诐 谞专讗讬谉 讗驻拽讬专讜转讗! 讜谞专讗讛 诇讬 讘住"讚 讛讻讜谞讛 讻讬讜谉 讚讘讛诪讜转 谞讜爪专讜 讘注讘讜专 讛讗讚诐 讜讗诐 讗讬谉 讗转讛 诪专讞诐 注诇讬谞讜 诇讘讟诇 讛讙讝专讛 讗讬谉 讗谞讞谞讜 爪专讬讻讬谉 诇专讞诐 注诇 讗诇讜 讻讬 讗讬谉 爪讜专讱 讘讛诐.



专执讘旨讜止谞讜止 砖讈侄诇 注讜止诇指诐, 注指诇讜旨讘 讜职砖讈侄讗值讬谞讜止 注指诇讜旨讘, 讬指讻讜止诇 讜职砖讈侄讗值讬谞讜止 讬指讻讜止诇, 爪址讚旨执讬拽 讜职专指砖讈指注, 诪执讬 谞执讚职讞侄讛 诪执驻旨职谞值讬 诪执讬?. 讛讟注诐 讚谞拽讟讬 砖诇砖讛 讞诇讜拽讜转 谞专讗讛 诇讬 讘住"讚 注指诇讜旨讘 讻谞讙讚 讬讜谞拽讬 砖讚讬诐 讚讗讬谉 诇讛诐 讚注转 注讚讬讬谉 诇讛讘讞讬谉 讘讬谉 讟讜讘 诇专注 讜诇讻谉 注诇讜讘讬诐 讛诐 讘讛砖讞转讛 讝讜 讚谞砖讞转讬诐 注诐 讛讙讚讜诇讬诐. 讜职讗值讬谞讜止 讬指讻讜止诇 讻谞讙讚 转讬谞讜拽讜转 砖讬砖 诇讛诐 讚注转 诇讛讘讞讬谉 讘讬谉 讟讜讘 诇专注 讗讱 讛诐 讘住讜讙 讗讬谞讜 讬讻讜诇 讚注讚讬讬谉 讗讬谉 诇讛诐 讚注转 砖诇诐 砖诇讗 讙讚诇讜. 讜讗讜诪专诐 讞诇拽转 爪址讚旨执讬拽 讜职专指砖讈指注 讻谞讙讚 讛讙讚讜诇讬诐 砖讚注转诐 砖诇诪讛.



诪址讗讬 (讬讜谞讛 讙, 讞) "讜旨诪执谉 讛侄讞指诪指住 讗植砖讈侄专 讘旨职讻址驻旨值讬讛侄诐"? 讗指诪址专 砖讈职诪讜旨讗值诇: 讗植驻执诇旨讜旨 讙旨指讝址诇 诪指专执讬砖讈 讜旨讘职谞指讗讜止 讘旨址讘旨执讬专指讛, 诪职拽址注职拽值注址 讗侄转 讛址讘旨执讬专指讛 讻旨只诇旨指讛旨, 讜旨诪址讞植讝执讬专 诪指专执讬砖讈 诇执讘职注指诇指讬讜.. 谞专讗讛 诇讬 讘住"讚 讚讗诐 讙讝诇 诪专讬砖 讜讘谞讗讜 讜讛讜讗 谞讜转谉 讚诪讬讜 注讚讬讬谉 讝讛 谞拽专讗 讞诪住 讬注谉 讚讗诪专讜 专讘讜转讬谞讜 讝"诇 (讘讘讗 拽诪讗 住讘.) 讙讝诇 诇讗 讬讛讬讘 讚诪讬, 讞诪住 讬讛讬讘 讚诪讬, 讜讗诐 讻谉 谞诪爪讗 讛注讜谉 讬爪讗 诪住讜讙 讙讝诇 讜谞专砖诐 讘讻驻诐 讘住讜讙 讞诪住 讜讻讬讜谉 讚讗诪专 '诪执谉 讛侄讞指诪指住 讗植砖讈侄专 讘旨职讻址驻旨值讬讛侄诐' 砖诪注 诪讬谞讛 讚讗驻讬诇讜 讞诪住 诇讗 谞砖讗专 讗爪诇诐 讜讛讬讬谞讜 讻讬 讛讬讛 诪拽注拽注 讻诇 讛讘讬专讛 讜诪讞讝讬专 讛诪专讬砖 注爪诪讜.
讜注讜讚 谞专讗讛 诇讬 讚专讬砖 '讻旨址驻旨值讬讛侄诐' 诇砖讜谉 讻讬驻讛, 砖讗诐 讛拽讜专讛 讘讻讬驻讛 诪拽注拽注 讛讻讬驻讛 讜诪讜爪讬讗 讗转 讛拽讜专讛 诪转讜讻讛 讜诪讞讝讬专讛.



讗值讬谉 砖讈指诐 诇止讗 讝指拽值谉 讜职诇止讗 讞指讻指诐, 讗讜止诪值专 讗指讚指诐 砖讈侄诇 爪讜旨专指讛. 驻讬专讜砖 讘注诇 讚专讱 讗专抓 讜诪爪讜讬讬谉 讘诪诇讘讜砖讬讜 讜诪讛诇讻讜 讜讚讬讘讜专讜. 讜诇驻讬 讚讘专讬 诪讛专砖"讗 砖驻讬专砖 讞讻诐 讘诪讬诇讬 讚注诇诪讗, 谞专讗讛 诇讬 诇讛讻讬 拽专讬 诇讬讛 '讘旨址注址诇 爪讜旨专指讛' 讻讬 诪讬诇讬 讚注诇诪讗 讛诐 爪讜专讛 讜讚诪讬讜谉 诇诪讬诇讬 讚砖诪讬讗.
讜讘谞讬 讬讚讬讚讬 讻讘讜讚 讛专讘 讬注拽讘 讛讬"讜 驻讬专砖 专讜爪讛 诇讜诪专 爪讚讬拽 砖讬砖 诇讜 爪诇诐 讗诇拽讬诐 注诇 驻谞讬讜. 讗讬 谞诪讬 砖讬讜讻诇 诇讛诇讘讬砖 讚讘专讬诐 讘转讜讱 讚讘专讬诐, 注讚 讻讗谉 讚讘专讬讜 谞专"讜.



讜旨砖讈职驻址诇 讘旨侄专侄讱职. 驻讬专砖 专砖"讬 注谞讬讜. 讜谞专讗讛 诇讬 诇讻讱 拽专讗讜 讜旨砖讈职驻址诇 讘旨侄专侄讱职, 讻讬 讘专讱 专讜爪讛 诇讜诪专 注谞讬讜 砖专讜讗讛 注爪诪讜 专讱 讛谉 讘注谞讬讬谞讬诐 讛谞驻砖讬讬诐 讛谉 讘注谞讬讬谞讬诐 讛讙讜驻谞讬讬诐 讜讝讛讜 讘旨侄专侄讱职 '讘' 专址讱职' 砖讛讜讗 专讱 讘砖转讬诐. 讗讱 讬砖 砖讛讜讗 注谞讬讜 诪讘讞讜抓 讜讘诇讘讜 诪转讙讗讛 讘注谞讜讛 砖诇讜 讻讗讜转讜 讛讻讜诪专 砖讛讬讛 讘讝诪谉 讛专诪讘"谉 讝"诇, 诇讻讱 拽专讗讜 '砖讈职驻址诇 讘旨侄专侄讱职' 砖讛讜讗 砖驻诇 讘讞讜抓 讜讘驻谞讬诐 讜讝讛讜 讘' 专讱.
讜诪讛 砖讗诪专 讘旨值讬转讜止 专值讬拽指诐 诪执谉 讛指注植讘值专指讛, 讻讬 讬讚讜注 注诇 讘注诇 注讘讬专讜转 讻转讬讘 (讞讘拽讜拽 讘, 讬讗) '讗侄讘侄谉 诪执拽执旨讬专 转执旨讝职注指拽' 讜讻谉 讗诪专讜 专讘讜转讬谞讜 讝"诇 (转注谞讬转 讬讗.) 讗址讘职谞值讬 讘旨值讬转讜止 砖讈侄诇 讗指讚指诐 讜职拽讜止专讜止转 讘旨值讬转讜止 砖讈侄诇 讗指讚指诐 诪职注执讬讚执讬谉 讘旨讜止, 砖讈侄谞旨侄讗直诪址专 '讗侄讘侄谉 诪执拽执旨讬专 转执旨讝职注指拽' 讜诇讻谉 注诇 讝讛 砖讛讜讗 爪讚讬拽 砖讗讬谉 诇讜 注讘讬专讜转 讗诪专 '讘旨值讬转讜止 专值讬拽指诐 诪执谉 讛指注植讘值专指讛' 专讜爪讛 诇讜诪专 专讬拽诐 诪谉 爪注拽讜转 讜注讚讬讜转 砖诇 注讘讬专讛 砖讗讬谉 讗讘谞讬 讘讬转讜 讜拽讬专讜转讬讜 讝讜注拽讬谉 讜诪注讬讚讬谉 注诇讬讜 讘注讘讬专讜转 讜讗讬谉 谞砖诪注 拽讜诇诐 诪讗讞专 砖讛讜讗 谞拽讬. 讙诐 讗诪专 专值讬拽指诐, 讘讛讬驻讜讱 讗转讜讜谉 诪执拽执旨讬专.
讜注讜讚 谞专讗讛 诇讬 讘旨值讬转讜止 专讜爪讛 诇讜诪专 讙讜驻讜 专值讬拽指诐 诪执谉 讛指注植讘值专指讛 讻讬 讛注讘讬专讜转 专砖讜诪讬谉 注诇 注爪诪讜转 讙讜驻讜 砖诇 讗讚诐 讻讚讻转讬讘 (讬讞讝拽讗诇 诇讘, 讻讝) '讜址转职旨讛执讬 注植讜鈥嵵棺犞棺缸� 注址诇 注址爪职诪讜止转指诐'.





讘谞讬讛讜

讜职诇指诪旨指讛 谞讜止转职谞执讬谉 讗值驻侄专 诪执拽职诇侄讛 注址诇 讙旨址讘旨值讬 转旨值讘指讛? 讗指诪址专 专址讘旨执讬 讬职讛讜旨讚指讛 讘旨侄谉 驻旨指讝执讬: 讻旨职诇讜止诪址专: (转讛诇讬诐 爪讗, 讟讜) "注执诪旨讜止 讗指谞止讻执讬 讘职爪指专指讛". 讜讛讗 讚谞讜转谞讬谉 讗驻专 讜诇讗 注驻专 驻专砖转讬 讘住讛"拽 讘侄旨谉 讬职讛讜止讬指讚指注 讻讚讬 诇注砖讜转 专诪讝 诇爪专讜祝 讗讜转讬讜转 '讬志讛 转专驻讗' 讻讬 诪谉 讗讜转讬讜转 '转讬讘讛 讜讗驻专' 讬讛讬讛 爪讬专讜祝 讝讛 讻诇讜诪专 砖诐 '讬志讛 转专驻讗' 讞讜诇讬 讜讬住讜专讬谉 砖诇 讬砖专讗诇 讚讻转讬讘 诪执谉 讛址诪值旨爪址专 拽指专指讗转执讬 讬指旨讛旨 注指谞指谞执讬 讘址诪侄旨专职讞指讘 讬指志讛旨 (转讛诇讬诐 拽讬讞, 讛) 注讬讬谉 砖诐.
讜注转讛 谞专讗讛 诇讬 诇驻专砖 讘住"讚 诇专诪讜讝 讛爪诇转 讬砖专讗诇 诪谉 讛爪专讛 讜讬砖讜注转诐 转诇讜讬讛 讘讞讘讜专诐 讜转注专讜讘转诐 讝讛 讘讝讛 讚讻转讬讘 讞植讘讜旨专 注植爪址讘执旨讬诐 讗侄驻职专指讬执诐 讛址谞址旨讞 诇讜止 (讛讜砖注 讚, 讬讝) 讜谞专诪讝 讝讛 讘讗驻专 讻讬 讛讗驻专 诇讘讚讜 诇讗 讬爪诇讞 诇讘谞讬谉 讗讱 注诇 讬讚讬 转注专讜讘转 讘住讬讚 讬讛讬讛 诪诪谞讜 转讜注诇转 讙讚讜诇讛 诇讘谞讬谉 砖讬讛讬讛 讘讜 讘谞讬谉 讞讝拽 诪讗讚 诪讛 砖讗讬谉 讻谉 讛注驻专 讛讜讗 诇讘讚讜 讬爪诇讞 诇讘谞讬谉 讜诇讻谉 诪谞讬讞讬谉 讗驻专 讜诇讗 注驻专 讘注转 爪专讛.
讜注讜讚 谞专讗讛 诇讬 讘住"讚 讻讬 讗驻专 讘讛驻讜讱 讗转讜讜讗谉 驻讗专 讜转讬讘讛 讘讛驻讜讱 讘转 讬志讛 砖讬砖专讗诇 讻砖注讜砖讬谉 专爪讜谞讜 砖诇 诪拽讜诐 讛拽讘"讛 拽讜专讗 讗讜转诐 讘砖诐 讘转 讜讝讛讜 讘转 讬志讛 讜讛讬住讜专讬谉 讛专诪讜讝讬诐 讘讗驻专 讬转讛驻讻讜 诇驻讗专.


讗指诪址专 专址讘旨执讬 讝值讬专指讗: 诪值专值讬砖讈, 讻旨执讬 讛植讜指讛 讞植讝执讬谞指讗 诇职讛讜旨 诇职专址讘旨指谞指谉, 讚旨执讬讛指讘值讬 讗值驻侄专 诪执拽职诇侄讛 注址诇 讙旨址讘旨值讬 转旨值讘指讛, 诪执讝职讚旨址注植讝值注址 诇执讬 讻旨讜旨诇值讬 讙旨讜旨驻指讗执讬. 讘讗讜诪专讜 诪值专值讬砖讈 诪砖诪注 讚诇讗 讛讜讛 诇讬讛 讛讻讬 讗讞专 讻讱 讜爪专讬讱 诇讛讘讬谉 诪讛 讟注诐 讬砖 诇讜 讘讝讛 诇讘住讜祝?
讜谞专讗讛 诇讬 讘住"讚 讛讻讜谞讛 诪值专值讬砖讈 拽讜讚诐 砖讬讚注转讬 讛讟注诐 砖诇 谞转讬谞转 讛讗驻专 讛讬讬转讬 诪讝讚注讝注 讘讝讛 注诇 讘讝讬讜谉 砖谞专讗讛 讘讝讛 诇诪拽讜诐 住驻专 转讜专讛 讗讱 讗讞专 砖砖诪注转讬 讛谉 讻诪讜 砖讗诪专 专讘讬 讬讛讜讚讛 讘谉 驻讝讬 讛谉 讻诪讜 砖谞讗诪专 专讘讬 砖诪注讜谉 讘谉 诇拽讬砖 诇讗 讛讬讬转讬 诪讝注讝注, 讜讛谞讛 讘讜讚讗讬 讻砖讛讬讜 诪谞讬讞讬谉 讗驻专 注诇 讛转讬讘讛 讛讬讜 诪谞讬讞讬谉 注诇讬讛 住驻专 转讜专讛 讘讗讜转讛 砖注讛 砖讛讬讜 拽讜专讬谉 讘讜 讜址讬职讞址诇 (砖诪讜转 诇讘, 讬讗) 讙诐 讘专讞讜讘讛 砖诇 注讬专 讜诇讻讱 讻转讘 讛专诪讘"诐 讝"诇 (专诪讘状诐 讛诇讻讜转 转注谞讬转 讚, 讗) 砖诪谞讬讞讬谉 讗驻专 注诇 讙讘讬 讛转讬讘讛 讜注诇 住驻专 转讜专讛.
讜讘讜讚讗讬 诇讗 讛讬讜 诪谞讬讞讬谉 讛讗驻专 讗诇讗 注诇 讛转讬讘讛 讚讜拽讗, 讗讱 讘讗诪爪注 注讜砖讬谉 讚讜驻谉 拽讟谉 讻讚讬 诇住诪讜讱 注诇讬讜 讛住驻专 转讜专讛 讻砖驻讜转讞讬谉 诇拽专讜转 讘讜 讜诪谞讬讞讬谉 讛讗驻专 注诇 砖讟讞 讛转讬讘讛 砖注讜诪讚 注诇讬讛 讛住驻专 转讜专讛 讜注诇 讙讘讬 讛讚讜驻谉 讛讝讛 砖谞住诪讱 注诇讬讜 讛住驻专 转讜专讛, 讜诇讻谉 谞讞砖讘 砖讛讟讬诇讜 讛讗驻专 注诇 讛住驻专 转讜专讛 讻讬 讛讚讜驻谉 讛讝讛 讝拽讜祝 讜注讜诇讛 注讚 专讗砖 讛住驻专 转讜专讛 讜谞诪爪讗 讻讗诇讜 讛谞讬讞讜 注诇 讛住驻专 转讜专讛 诪诪砖 讚讗讬 讗驻砖专 砖诇讗 讬驻讜诇 诪谉 讛讗驻专 注诇 讛住驻专 转讜专讛 讜讙诐 讬讛讬讛 谞讚讘拽 诪谉 讛讗驻专 讘住驻专 转讜专讛 讘砖讜诇讬讜 诪讞诪转 砖诪讜谞讞 注诇 讛讗驻专 砖砖讜讟讞讬谉 讗讜转讜 注诇 讛转讬讘讛 砖诪讜谞讞 注诇讬讛.


讬值砖讈 砖讈指诐 讝指拽值谉, 讗讜止诪值专 讝指拽值谉, 讜职讗执诐 诇指讗讜, 讗讜止诪值专 讞指讻指诐, 讜职讗执诐 诇指讗讜, 讗讜止诪值专 讗指讚指诐 砖讈侄诇 爪讜旨专指讛. 谞专讗讛 诇讬 讘住"讚 讘讜讞专讬诐 讘讝拽谉 讜讛讜讗 讞讻诐 诇住讬诪谉 讟讜讘 讚讗讬转讗 讘砖注专 讛讻讜谞讜转 讘讚专讜砖 讛驻讜专讬诐 讛讟注诐 讚讗诪专讜 专讝"诇 (讬专讜砖诇诪讬 诪讙讬诇讛 讗, 讚) 讘驻讜专讬诐 讻诇 讛驻讜砖讟 讬讚讜 诇讬讟讜诇 讗讜转讜 讛讬讜诐 谞讜转谞讬诐 诇讜 诪驻谞讬 讻讬 讗讜转讜 讛讬讜诐 讬转讙诇讛 讬住讜讚 讚讞讻诪讛 讜讗讜专 讛讞讻诪讛 讛讜讗 讛讗专讛 讙讚讜诇讛 讜诇讻谉 讗讬谉 诇讛拽驻讬讚 讗诐 讗讬谞讜 专讗讜讬 讗诇讗 讻诇 讛驻讜砖讟 谞讜转谞讬诐 诇讜 注讬讬谉 砖诐.
讜诇讻讱 诪讘讬讗讬诐 讗讚诐 砖讛讜讗 讞讻诐 讻讬 讛讞讻诐 讗讞讜讝 讘讗讜专 讛讞讻诪讛 讜注诇 讬讚讜 讬转讙诇讛 讗讜专 讛讞讻诪讛 讜讗讝 讛拽讘"讛 讬专讞诐 注诇 讬砖专讗诇 讗祝 注诇 驻讬 砖讗讬谉 专讗讜讬诐 讜讻诇 讛驻讜砖讟 讬讚讜 诇拽讘诇 砖驻注 讛专讞诪讬诐 讬谞转谉 诇讜, 讜讙诐 专讜爪讬诐 砖讬讛讬讛 讗讜转讜 讗讚诐 讝拽谉 讻讬 砖讜专砖 讛讝拽谞讛 讛讜讗 讻讻转专 讜砖诐 讛讜讗 专爪讜谉 讜注诇 驻讬 讛专爪讜谉 讬谞转谉 讛砖驻注 讙诐 诇讗讬谞讜 专讗讜讬 讜讻诪讜 砖谞讗诪专 讟讜止讘 讛殖' 诇址讻止旨诇 讜职专址讞植诪指讬讜 注址诇 讻指旨诇 诪址注植砖指讉讬讜 (转讛诇讬诐 拽诪讛, 讟) 讚讗讬谉 讟注诐 讘专爪讜谉 讜讻诪讜 砖讗诪专讜 讛诪拽讜讘诇讬诐 讝"诇 讘专诪讝 诪讗诪专 '诇讗 讘住讘讬 讟注诪讗' (砖讘转 驻讟:) 讜讗诐 讗讬谉 讝拽谉 诪讘讬讗讬谉 讗讚诐 砖诇 爪讜专讛 谞拽专讗 讘砖诐 讝讛 讻讬 爪讜专讛 讘讛驻讜讱 讗转讜讜谉 专讜爪讛 砖讛讜讗 诪讘谞讬 讗讚诐 砖讛拽讘"讛 专讜爪讛 讘讛诐 讻讚讻转讬讘 专讜止爪侄讛 讛殖' 讗侄转 讬职专值讗指讬讜 (转讛诇讬诐 拽诪讝, 讬讗).
讜诪讛 砖讗诪专 '讘旨值讬转讜止 专值讬拽指诐 诪执谉 讛指注植讘值专指讛' 谞专讗讛 诇讬 讘住"讚 讛讻讜谞讛 讗讬谉 诇讜 注讜谞讜转 讘诪讝讬讚 讗讘诇 注诇 砖讙讙讜转 讗讬谉 拽驻讬讚讛 讘讚讘专 讝讛 讚讻转讬讘 砖职讈讙执讬讗讜止转 诪执讬 讬指讘执讬谉 (转讛诇讬诐 讬讟, 讬讙), 讜讛讛驻专砖 讘讬谉 讝讚讜谉 诇砖讜讙讙 讛讜讗 专拽 讘讻讜谞讛 讜诪讞砖讘讛 砖讛诐 讘转讜讱 讙讜驻讜 砖诇 讗讚诐 讚讛砖讜讙讙 谞拽讬 诪爪讚 讻讜谞讛 讜诪讞砖讘讛 砖诇讗 讛讬讜 诇讜 讘注讘讬专讛 讗讘诇 讘诪注砖讛 砖讘讙诇讜讬 砖讜讬谉 讛诪讝讬讚 讜讛砖讜讙讙 讜诇讝讛 讗诪专 讘旨值讬转讜止 砖讛讜讗 转讜讻讬讜转 讙讜驻讜 专值讬拽指诐 诪执谉 讛指注植讘值专指讛 砖讗讬谉 诇讜 诪注砖讛 注讜谉 讘诪讝讬讚 砖注砖讛 讘讻讜谞讛 讜诪讞砖讘讛 砖诇 讗讬住讜专 注讘讬专讛.





讙诇讬讜谉 讛砖"住 - 专讘讬 注拽讬讘讗 讗讬讙专

